''Bard'' pati - Hteo je od ovog kluba da napravi srpski PSŽ, a sad nemoćno gleda kako tone! - Sportske.net\n''Bard'' pati - Hteo je od ovog kluba da napravi srpski PSŽ, a sad nemoćno gleda kako tone!\nPrekaljeni srpski fudbalski strateg teško prihvata činjenicu da jedan od naših nekada najboljih klubova sada više neće biti ni u elitnom rangu takmičenja.\nPobede Mladosti i Spartaka, remi Rada i MetalcaBira se igrač godine, nagrada ide u Zvezdu!Gazda Olimpijakosa bi da investira u OFK!Superliga - Ko će u Evropu?Petko osuo paljbu: "Zna se ko sahranjuje OFK Beograd!"\nRadi se, naravno, o OFK Beogradu, na čijoj je klupi Milan Živadinović bio u dva navrata tokom svoje trenerske karijere.\nKao što znate, ''Romantičari'' će se od naredne sezone takmičiti u nižem rangu takmičenja, pošto ovog proleća, zajedno sa Jagodinom, nisu uspeli da sačuvaju superligaški status.\nPopularni trenerski ''bard'' je na tu temu govorio za ''Sport'', ne krijući koliko mu je teško što ekipu OFK Beograda od jeseni neće moći da gleda u najjačem rangu takmičenja.\n''Teško mi je kao čoveku, kao i svakom pravom navijaču, 'bskovcu', koji pamti šta je ovaj klub predstavljao još dok nije nosio sadašnje ime. A šta reći o Skoblaru, Petkoviću, Santraču… asovima koji su branili boje plavo-belih'', ističe Živadinović.\nOn dalje otkriva da je sa OFK-om imao veoma ambiciozne planove, ali sada, posle svega, nije optimista...\n''Pitam se da li će klub od koga sam nekad želeo da napravim ovdašnji PSŽ uopšte uspeti da izbori povratak u elitu'', iskren je Živadinović koji je na kraju apelovao na čelnike kluba da se ne skrivaju iza funkcija, već da javnosti otkriju šta je srž problema u klubu sa Karaburme.


Zbrinjavanje opasnog otpada u Šapcu i Bariču - Stakleno Zvono e-TV magazin\nDržava je već izdvojila 120 miliona dinara da bi se do kraja maja zbrinulo oko 750 tona opasnog otpada sa lokacije u Bariču.\nKoličina opasnog otpada koji je na neuslovan način uskladišten u Šapcu je oko 92 tone, a za njegovo uklanjanje iz ovogodišnjeg budžeta je obezbeđeno oko 10 miliona dinara.\nU skladištu u Šapcu, koja je u jednom periodu bila vlasništo firme Ekotank iz Beograda, u periodu od jula do oktobra 2010. godine sakupljen je opasan otpad sa teritorije cele Srbije.\nProjekat zbrinjavanja otpada iz Šapca pokrenut Zaključkom Vlade Srbije od 26. juna 2009. godine, a finansijska sredstva je trebalo da se obezbede preko bivšeg Fonda za zaštitu životne sredine. Nakon prestanka rada tog Fonda projekat je stao i opasan otpad se i danas nalazi na lokaciji koju je u međuvremenu kupilo preduzeće „ECO-GAS MGS“, iz Beograda.\nNa teritoriji Srbije ukupna količina uskladištenog otpada je 5000 tona prema procenama i nalazi se u u 70 firmi u restrukturiranju.\nTags: BaričBeogradbudžetECO-GAS MGSeko vestiFond za zaštitu životne sredineProjekatPrva iskraŠabacvlada Republilke Srbije\nNext story Foto konkurs „PRIRODA SRBIJE – 2015“ za februar\nPrevious story Životna sredina – izazov i prilika za razvoj Srbije


ŠOK, DRAMA...Mlade košarkašice Srbije posle DOJAVE O BOMBI evakuisane iz aviona! - Informer\nMlada ženska košarkaška reprezentacija Srbije preživela je pravu dramu na beogradskom aerodromu Nikola Tesla\nAvion u kom su se nalazile naše košarkašice hitno evakuisan zbog dojave o bombi.\n"Lufthanzin" avion bio je u pripremi za let ka Frankfurtu, kada je stigla dojava da se u njemu nalazi eksplozivna naprava, prenosi Kurir.\nNastala je opšta uzbuna, putnici su hitno evakuisani. Na lice mesta stigla je kontradiverziona ekipa policije i avion je hitno premešten na poziciju 3.000 metara gde će stručni tim pregledati letelicu kao i sav prtljag.\nMlada ženska košarkaška reprezentacija je krenula u Španiju na turnir u sklopu priprema za Evropsko prvenstvo koje se od 3. do 11. avgusta održava u Klatovu (Češka).\nKošarka sport Bomba Aerodrom Nikola Tesla Mlada ženska košarkaška reprezentacija Srbije


Sa otkupom jagnjadi početi što prije, resor daje podršku - CdM\nMinistarstvo poljoprivrede i ruralnog razvoja, Ministarstvo rada i socijalnog staranja i Fond PIO predložiće Vladi da i ove godine podrži organizovan otkup jagnjadi.\nNadležni će podržati otkup kao izraz brige prema potrebama penzionera da pod povoljnim uslovima obezbijede kvalitetan proizvod, a istovremeno pomogne farmerima u rješavanju tržišnih viškova u svojoj proizvodnji.\nPovodom toga, danas je održan sastanak potpredsjednika Vlade i ministra poljoprivrede i ruralnog razvoja Milutina Simovića, sa predstavnicima institucija, organizacija i privrednika, gdje je zaključeno da sa organizovanim otkupom jagnjadi treba početi što prije.\nSastanku su prisustvovali ministar rada i socijalnog staranja Kemal Purišić, predsjednik Odbora direktora IRF-a Zoran Vukčević, direktor Fonda PIO Duško Perović, predsjednik Saveza penzionera Branko Vešović i vlasnici mesnih industrija Goranović, Mesopromet i Gradina.\nTagoviMinistarstvo poljoprivrede i ruralnog razvoja otkup jagnjadi


Izvor: B92, 08.Apr.2020, 17:09\nBrisel -- Ministri finansija Evrozone razišli su se posle sastanka u svađi.\nDa li je reč o uobičajenoj drami tokom pregovora u Evropskoj uniji?\nNe, mnogo više stvari je u igri u korona-krizi, smatra Bernd Rigert, dopisnik DW iz Brisela.\nVeoma je zabrinjavajuće to što su ministri finansija 19 zemalja, koje za valutu imaju evro, nakon 16 sati neplodnih pregovora morali da ih odlože. Pitanja poput, kako će se savladati ekonomske posledice >> Pročitaj celu vest na sajtu B92 << korona-krize i kako bi sve moglo zajednički da se finansira, ostaju nerešena.\nDevet država je bilo za zaduživanje na evropskom nivou, a četiri, među kojima i Nemačka, protiv. Pri tome se ne radi o prinicipijelnom iživljavanju, već o golom ekonomskom opstanku. Drugačija je situacija nego pre pet godina, kod dužničke krize u Grčkoj, koja iz sadašnje perspektive sad deluje skromno. Jer, ne radi se o tome da li će škrte bogate zemlje na severu da pomognu i garantuju kredite siromašnim zemljama EU.\nKo na kraju još ima novca?\nNe, na kraju korona-katastrofe niko ne zna da li će još biti bogatih zemalja koje mogu da pomognu drugima. Najveća recesija od devedesetih godina neće pogoditi samo Francusku, Italiju, Španiju ili Grčku, već će punom snagom pogoditi i Nemačku, Veliku Britaniju, SAD, kao i čitavu svetsku privredu.\nZbog toga je potpuno razumljivo što se nemački ministar finansija, koji je već dao saglasnost za kreditne garancije za nemačku privredu u visini 1.200 milijardi evra, vajka da dâ ista obećanja za preostale zemlje evrozone. Jer uvođenje evrobondova, korona-bondova ili zajedničko zaduživanje zapravo ne bi bilo ništa drugo. Isto tako je razumljivo što italijanski premijer insistira na zajedničkom zaduživanju, jer dobro zna da 400 milijardi evra, koje je obećao svojim sunarodnicima, ne bi mogao sam da finansira samo na finasijskim tržištima. I upravo zbog toga se na sastanku ministara finansija radi o svemu: o finansijskom opstanku i budućnosti Evropske unije. Nije ni čudno što je nemačka kancelarka rekla da se radi o najtežem testu, koji EU mora da prođe od svog osnivanja.\nRadi se o svemu\nMinistri finansija bi trebalo da nastave savetovanje u četvrtak. Šefovi država i vlada, koji su se već jednom rastali u svađi, trebalo bi da se ponovo sastanu sledeće sedmice kako bi se pozabavili vim možda najvećim testom. Jer, svaki dan čekanja, koji privredu drži u komi, košta desetine milijardi evra.\nDržave članice EU se do sada nisu mogle usaglasiti ni o putu izlaska iz krize. Predsednica Evropske komisije Ursula fon der Lajen ove srede je htela da predstavi put ka normalizaciji života u EU, ali su je ljutiti šefovi država i vlada EU u telefonskom razgovoru zaustavili.\nSmatrajući se egzistencijalno ugroženom, svaka članica EU pokušava sama da zaštiti svoje stanovništvo. Malo toga se vidi od koordinisanog izlaska iz krize. Proći će meseci dok ekonomski i društveni život u Evropi ne počne ponovo da funkcioniše. Imamo li toliko vremena? Hoće li Evropska unija to izdržati?


Izgradnja Centra za matične ćelije krajem jeseni - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Izgradnja Centra za matične ćelije krajem jeseni\nIzgradnja Centra za matične ćelije krajem jeseni\nčetvrtak, 07 mart 2013 12:54\nIzgradnja Centra za matične ćelije u Kragujevcu, najavljena pre više od dve godine, a čija je vrednost procenjena na blizu 12 miliona evra, najverovatnije će početi krajem jeseni, izjavio je Tanjugu rektor Univerziteta u Kragujevcu Slobodan Arsenijević.\nPrema njegovim rečima, Centrom površine 10.000 kvadratnih metara, u čijem sklopu će biti Institut i Banka za matične ćelije, rukovodiće srpski genetičar Miodrag Stojković. Gradiće se na lokaciji između Kliničkog centra i Univerziteta, koja je procenjena na 2,4 miliona evra, a koju je grad bez naknade ustupio za tu namenu.\nPodsetivši da je sredstva za izgradnju Centra za matične ćelije pri Medicinskom fakultetu ministarstvo prosvete i nauke ranije obezbedilo od Evropske investicione banke, Arsenijević objašnjava da "početak izgradnje kasni, zbog proceduralnih razloga, jer potpisivani dokumenti nisu jasno definisali šta je i čija dužnost, ali i zbog pokušaja da se taj važan projekat realizuje u nekom drugom gradu".\n"Na samom startu nije bilo preciznih dogovora, niti preciznih zahteva prema onima koji treba da podnesu elaborat o tome. Naravn, bilo je i drugih insteresa, pogotovu nekih drugih univerzitetskih centara da se ovaj projekat ostvari na nekom drugom mestu. Bilo je ozbiljnih otpora i nadam se da smo ih prevazišli i da idemo ka rešenju problema", rekao je Arsenijević i naglasio da potpisivanje ugovora sa resornim ministarstvom očekuje do kraja marta.\nOn je istakao da je Univerzitet, zbog izgradnje Centra, morao da se odrekne finansiranja naučno - tehnološkog parka, kao i da su resornom ministarstvu dostavljeni traženi odgovori na elaborat o potrebi izgradnje ali i opremanja tog Centra. U tom odgovoru, kako je istakao, sve je precizno definisano, ko će i šta da radi, ukupan broj saradnika, spisak opreme i instrumenata i njihova cena, kompletna struktura i organizaciona šema labaratorija, uslovi čuvanja matićnih ćelija.\nU laboratorijama će raditi, dodao je Arsenijević, 24 nova istra živača, i predočio podatak da iz Srbije godišnje ode od četiri do osam miliona evra van zemlje, zbog zamrzavanja i čuvanja matičnih ćelija iz pupčane vrpce naših građana. "Po nekoj dinamici koja je posle pregovora u Ministarstvu dogovrena, mi smo poslali ono što se od nas traži. Usaglašavanje dokumenata očekujemo u sledeće dve nedelje i iza toga u sledećih deset dana potpisaćemo ugovor o izgradnji Instituta za matične ćelije i Banke matičnih ćelija pri Medicinskom fakultetu Univerziteta u Kragujevcu", rekao je Arsenijević.\nUkazujući da je biotehnologija u razvoju i te kako uznapredovala, Arsenijević je naveo da strane firme od Holandije, Belgije sve do Mađarske, uzimaju matične ćelije davalaca iz Srbije. "U ovom trenutku devet stranih firmi uzima matićne ćelije naših davalaca iz pupčane vrpce. To su veliki i novčani izdaci za one koji imaju nameru da ih sačuvaju za potomstvo. Lociranje jednog ovakvog centra u centru Srbije i Šumadije, omogućilo bi da davaoci po mnogo povoljnijim uslovima daju svoje matične ćelije, doneo bi boljitak i gradu i Univerzitetu, ali i najvažnije na taj način sačuvali bi genom svoje nacije u okvirima ove države", ističe Arsenijević.\nZa razliku od Centra za matične ćelije, čija izgradnja zavisi od potpisivanja ugovora, Arsenijević je rekao da će Ministarstvo prosvete i nauke finansirati izgradnju 100 stanova za mlade naučnike, kao i da radovi počinju u julu u neposrednoj blizini tržno - poslovnog centra "Plaza".\n"Tenderi su raspisani, idejno rešenje je napravljeno i radi se generalni urbanistički plan. Stanovi su namenjeni, pre svega, mladim naučnicima koji su se već iskazali u svojim oblastima u kojima rade, koji akademsku karijeru žele ovde da nastave, ali i za one koji žele da se vrate iz inostranstva", rekao je Arsenijević. Ukupna površina stanova je 10.000 kvadratnih metara i kako je naveo rektor, po strukturi biće ih najviše od 45 kvadratnih metara, zatim od 55, kao i mali procenat od 72 kvadrata namenjenih naučnicima - bračnim parovima.


AMERIKA GREŠI AKO SE POVUČE IZ SPORAZUMA S IRANOM, Moskva pokušava da dogovor održi u životu\nRusija je danas saopštila da bi Vašington povlačenjem iz Sporazuma sa Iranom mogao da načini ozbiljnu grešku, te da će Moskva naporno raditi da taj dogovor održi u životu.\nZamenik ministra spoljnih poslova Sergej Rjabkov kritikovao je komentare američkog predsednika Donalda Trampa koji je juče izjavio da SAD za sada neće uvoditi sankcije Iranu, ali da će se kasnije tokom godine povući iz sporazuma ukoliko ne budu promenjeni uslovi dogovora.\n- Postepeno dolazimo do zaključka da je Amerika donela odluku ili je vrlo blizu njenog donošenja da se povuče iz Sporazuma sa Iranom. To bi mogla biti jedna od najvećih političkih grešaka Vašingtona - smatra Rjabkov.\nTramp dao Iranu ULTIMATUM od četiri meseca: Ovo vam je POSLEDNJA ŠANSA\nIRAN PODVUKAO CRTU: "Ne prihvatamo izmene sporazuma, odgovorićemo Americi zbog SANKCIJA"\nIran: Tramp bolje da se bavi američkim problemima\nPrema sporazumu postignutom 2015. godine sa Rusijom, SAD, Kinom, Francuskom, Britanijom, NJemačkom i EU, Iran se saglasio da će ograničiti svoj nuklearni program u zamenu za ukidanje niza međunarodnih sankcija.\nTramp je juče izneo ultimatum da se "isprave katastrofalni pripusti u dogovoru, ili će se SAD povući".\nTramp tvrdi da je njegov prethodnik na funkciji Barak Obama previše popustio Iranu slabljenjem sankcija, a da pri tom nije primorao Islamsku Republiku da okonča svoj program balističkih projektila i pružanje podrške militantnim grupacijama.\nČOVEK IZ SENKE Šta je radio Kolindin muž dok je ona u mokroj majici izljubila DVA FUDBALSKA TIMA? (FOTO)\nJunker za to da se održi nuklearni sporazum sa Iranom\nTENZIJE SA IRANOM Tramp preti da će odustati od sporazuma ako ne bude bolje kontrole\nNBS ponovo intervenisala, kurs dinara sutra 118,0575\nPROMENILA SE Bila je učesnica muzičkog takmičenja, a sada je snimila pesmu sa Kijom Kockar i evo kako izgleda!\nU saobraćajnoj nesreći u Kotežu POVREĐEN TINEJDŽER (17)\nAkcije Alfabeta tonu zbog kazne Guglu, evropske berze u plusu\nVATERPOLISTKINJE ČEKAJU DUEL SA ŠPANIJOM Selektor Jovović: Na Evropskom prvenstvu stičemo iskustvo


Berza u LondonuxBerza u Londonu\nVodeće zemlje Evropske unije pokazuju nove znake slabosti. Industrijska proizvodnja i izvoz Njemačke opali su u junu, dok prema danas objavljenim podacima Velika Britanija neće zabilježiti značajniji privredni rast do kraja ove godine. Centralna banka Francuske saopštila je da očekuje da zemlja udje u recesiju u trećem kvartalu. Istovremeno, agencija "Standard end Purs" ponovo je snizila rejting Grčke. Tim Velike Britanije nastavlja da odnosi zlato na Olimpijskim igrama u Londonu, međutim britanska ekonomija ne beleži iste rezultate. Banka Engleske previđa da će privredni rast gotovo stagnirati u 2012, možda najviše zbog negativnih posledica dužničke krize u eurozoni. U tromesečnom izveštaju o inflaciji, guverner britanske Centralne banke, Mervin King kaže da će rast u naredne dve godine iznositi oko 2 odsto godišnje, što je značajan pad u odnosu na očekivanih 2,67 odsto.


Navodi se da kosovske firme, koje se bave proizvodnjom i prometom prehrambene i druge robe, kao i sirovina, koje su ranije dolazile iz Srbije i BiH, traže alternativu na tržištima Makedonije, Albanije, Grèke, Hrvatske, Turske i Italije.\nPrivremene prištinske institucije su 21. novembra uvele poveæane takse na robu iz Srbije i BiH, uprkos upozoranjime Beogada i Sarajeva, ali i meðunarodne zajednice da je to suprotno sporazumima SSP i CEFTA, koje je Priština potpisala.\nIzvršni direktor Kosovskog kluba proizvoðaèa, Astrit Panka, izjavio je za Radio Slobodna Evropa da mnogi proizvoðaèi veæ rade na pronalaženju dobavljaèa u drugim zemljama regiona.\n"Proizvodi Srbije i Bosne i Hercegovine za koje se 100 odsto podignut porez mogu se zameniti lokalnim proizvodima, kao što su mleko, ulje, keks. Postoji deo sirovina i materijala za koje bi trebalo pronaæi alternativu jer se ne proizvode na Kosovu, a zemlje koje mogu biti opcija su Makedonija, Bugarska, Hrvatska, Italija i Albanija", rekao je Panka.\nOn kaže da zamenu za srpske i proizvode iz BiH treba brzo pronaæi, jer preti opasnost da proizvodnja na Kosovu prestane. Veæina proizvoðaèa, kaže, veæ ima spisak dobavljaèa iz tih zemalja.\nDrugi sektor koji trpi zbog nametnutog poreza je graðevinski materijal.\n"Danas su nam sve granice otvorene u Evropi i svetu, odakle možete da uvozite proizvode za ovaj sektor. A kao alternativa za uvoz ovih proizvoda razmatraju se Makedonija, Bugarska, Albanija, ali i mnoge druge zemlje. Ništa se neæe promeniti. Samo bi transport mogao biti skuplji", rekao je.\nPredsednik Privredne komore Kosova Berat Rukiki ranije je izjavio da je predsedniku Privredne komore Turske prosledio spisak nekih sirovina kojih Kosovo nema kako bi snabdevanje poèelo što pre.\nPrema podacima kosovske carine do sada, meðutim, nije primeæeno da je bilo velikog uvoza iz bilo koje druge zemlje.\nAdriatik Stavileci, portparol kosovske carine, kaže da je uvoz iz Srbije i Bosne i Hercegovine opao, a da priliv roba sa drugih tržišta u meðuvremenu nije primeæen.\nPrema njegovim reèima, pre uvoðenja stopostotno poveæanog poreza iz centralne Srbije je je dnevno na Kosovo ulazilo robe u vrednosti od oko 1,2 miliona evra, dok je sada 14 dana, od uvoðenja tih mera, uvoz iz Srbije i Bosne i Hercegovine pao na 140 hiljada evra.\n"Trend uvoza je i dalje isti, ali u padu iz Srbije i Bosne i Hercegovine koji imaju porez od 100 odsto. Još je rano za nove ugovore ili druge linije snabdevanja", kaže Savilec i dodaje da bi ovakvu jednu analizu trebalo napaviti nakon odreðenog perioda.\nU suprotnom, odluka prištinske vlade da primeni poveæanu poresku taksu od 100 odsto na robu iz Srbije i BiH mogla bi da poveæa cene osnovnih namirnica, a pre svega prehrambenih proizvoda - brašna, hleba, šeæea i ulja.


Održan štrajk upozorenja - Hit Radio Pozarevac\nIzvor: Sat televizija, foto: screenshot youtube\nDeo zaposleni u PSSS Požarevac 10. septembra su organizovali jednočasovni štrajk upozorenja.\nKako je istakao predsednik štrajkačkog odbora, Marko Stokić u izjavi za Sat televiziju Požarevac, razlozi za štrajk su nečinjenje direktora da bilo šta uradi kako bi se našao način za rešavanje problema izlaska iz finansijske krize.\nFirma je u blokadi nekih 80 dana i po rečima Stokića, oni traže neopozivu ostavku direktora, predsednika Skupštine društva i članova društva.\nOni tvrde da on direktor Dane Hrkalović u više navrata izvršio zloupotrebu položaja odgovornog lica, čime je naneta ogromna materijalna šteta PSSS Požarevac, nenamensko trošenje novca i sukob interesa dok predstavnike skupštine optužuju za prekoračenje ovlašćenja u više navrata.\nDirektor Hrkalović kaže da svi navodi štrajkačkog odbora nemaju nikakve vez s njim.\n"Na mesto direktora postavljen sam za vreme vanrednog stanja, odmah po završetku vanrednog stanja stupila je blokada od 12 miliona dinara. Tako da ja nisam imao vremena da upotrebim i zloupotrebim službeni položaj", ističe Hrkalović za Sat televiziju.


Saudijci oružjem snabdevaju sirijske pobunjenike - Sputnjik Srbija\n14:28 09.10.2015 Preuzmite kraći link\nSaudijski zvaničnik, koji je insistirao na anonimnosti, rekao je Bi–Bi–Siju da će snabdevanje pobunjeničkih grupa, koje se bore protiv snaga sirijskog predsednika Bašara el Asada, biti pojačano slanjem modernog oružja velike razorne moći, uključujući i antitenkovsko naoružanje.\nOn nije isključio mogućnost da pobunjenici u Siriji budu snabdeveni i raketama zemlja–vazduh, što je potez koji mnogi na Zapadu izbegavaju iz straha da bi to oružje moglo pasti u ruke Islamske države i da bi ono moglo biti iskorišćeno za obaranje aviona koalicije koju predvode Sjedinjene Američke Države, ili čak za obaranje putničkih aviona.\nSaudijski zvaničnik je rekao da se među grupama koje će biti snabdevene oružjem ne nalaze terorističke organizacije Islamska država i Nusra front.\nOn je naveo da će oružje dobiti tri grupe pobunjenika — „Slobodna sirijska vojska“, „Osvajačka armija“ i „Južni front“.\nAmerika i njeni saveznici — Britanija, Francuska, Nemačka, Turska, Katar i Saudijska Arabija — zatražili su 2. oktobra od Rusije da prekine sa vazdušnim udarima svojih snaga na položaje takozvane „umerene opozicije“ u Siriji, upozoravajući da bi to moglo dalje da produbi konflikt i da dovede do novog talasa ekstremizma i radikalizma na ratom podeljenoj teritoriji.\nRusija insistira na tome da su ciljevi napada njenih Vojno–vazduhoplovnih snaga u Siriji isključivo položaji terorista Islamske države.\nRusija je 30. septembra, na molbu sirijskog predsednika Bašara el Asada, počela da izvodi vazdušne udare na položaje ID u Siriji vojnim avionima „suhoj“ Su–25 i bombarderima „suhoj“ Su–24 i Su–35.\nnaoružavanje, pobunjenici, Al-Nusra Front, Slobodna sirijska armija, Islamska država, Saudijska Arabija, Sirija


Napredak Srbije u zaštiti intelektualne svojine – Personal magazin\nSrbija je znatno napredovala u ugrađivanju evropskih zakona o pravu intelektualne svojine, pokazao je skrining u Briselu o tom sedmom poglavlju pregovora o članstvu Srbija-Evropska unija. Ali sad vlasti u…\nSrbija je znatno napredovala u ugrađivanju evropskih zakona o pravu intelektualne svojine, pokazao je skrining u Briselu o tom sedmom poglavlju pregovora o članstvu Srbija-Evropska unija.\nAli sad vlasti u Beogradu moraju opipljivo dokazati da se ti zakoni i propisi zaista valjano sprovode, izjavila je u četvrtak šefica srpskog pregovaračkog tima Tanja Miščević.\nOna je istakla da je reč o autorskim i srodnim pravima, patentima, žigovima i svemu što je vezano za intelektualnu svojinu, a to je važno ne samo za ugrađivanje u EU, već i za prethodno nužno članstvo u Svetskoj trgovinskoj organizaciji.\n“Ključna stvar je što se time štite prava stvaralaca, proizvođača najrazličitijih autorskih dela, koja u Srbiji nisu primenjena kako bi trebalo da bude, a što je nužno za dalji napredak”, objasnila je Tanja Miščević posle razgovora s predstavnicima Evropske komisije.\nNapredak Srbije u zaštiti intelektualne svojine was last modified: November 17th, 2014 by Redakcija


ReEnergija – ka enegetski održivom planiranju na lokalnom nivou - Centar za evropske integracije\nReEnergija – ka enegetski održivom planiranju na lokalnom nivou\nReEnergija je incijativa Centra za evropske integracija Beogradske otvorene škole usmerena ka unapređenju praktično-političkog okvira za kreiranje energetske politike i politike životne sredine u Republici Srbiji. Inicijativa počiva na uverenju da odgovorna i otvorena politika životne sredine mora da bude zasnovana na učešću javnosti u donošenju odluka i partnerstvu civilnog društva, poslovnog sektora i javnih institucija. Ostvarenjem navedenih preduslova dolazimo do uspešne primene evropskih normi i standarda u oblasti očuvanja i unapređenja životne sredine i održivog korišćenja prirodnih resursa. Energetsku politiku ne posmatramo kao izdvojenu oblast, već je odgovorna i održiva energetska politika osnova za dobro upravljanje životnom sredinom. U fokusu inicijative ReEnergija nalaze se lokalne zajednice i interesi građana na lokalnom nivou, tamo gde se praktična politika zaista sprovodi i gde bi rezultati te politike trebalo da budu očigledni.\nDugoročni ciljevi inicijative ReEnergija su:\n• kreiranje javnih politika uz puno uključivanje građana u ranoj fazi donošenja odluka, u procesu definisanja problema i izbora najpovoljnijih opcija;\n• čista energija - proizvodnja energije uz nisku emisiju CO2\n• pouzdano i kvalitetno snabdevanje energijom koje nije pretnja životnoj sredini i zdravlju ljudi\n• kreiranje lokalnih razvojnih politika u skladu sa specifičnostima i potrebama lokalnih zajednica.\nReEnergija inicijativa se realizuje uz podršku Fondacije Fridrih Ebert.\nProjekat „ReEnergija – za energetski održive lokalne zajednice“, koji su Beogradska otvorena škola i Fondacija Fridrih Ebert realizovali u 2012. godini, pokazao je da u gradovima i opštinama Republike Srbije energetsko planiranje nije dovoljno razvijeno, da lokalne samouprave nemaju razvijene mehanizme za praćenje potrošnje energenata i emisije gasova sa efektom staklene bašte, kao ni razvijene planske dokumente za unapređenje energetske efikasnosti.\nNa rezultatima prethodno opisanog projekta i uočenim potrebama ciljne grupe zasniva se novi projekat „ReEnergija – ka energetski održivom planiranju na lokalnom nivou“. Projekat je bio usmeren ka jačanju kapaciteta lokalne samouprave, civilnog društva i medija za bolje razumevanje i aktivno uključivanje i praćenje u procesa energetskog planiranja na lokalnom nivou.\nProjekat se realizovao kroz obuku predstavnika lokalne samouprave, civilnog društva i medija za bolje razumevanje i aktivno uključivanje i praćenje procesa energetskog planiranja na lokalnom nivou, unapređenje saradnje i razmenu znanja sa akterima iz regiona Zapadnog Balkana i razvijanje praktično-političkih preporuka za unapređenje građanske participacije u kreiranju energetske politike.\nFondacija Fridrih Ebert, Beograd\nVreme i mesto realizacije:\nBeograd, Zagreb, mart – novembar 2013.


Svaki fiskalni račun jača i razvija RS - Akta.ba\n18.12.2018. 10:16 / Izvor: Nezavisne novine\nPoreska uprava Republike Srpske ponovo sprovodi kampanju "Korak preduzmi, račun uzmi", koja ima za cilj podizanje svijesti građana o značaju uzimanja fiskalnog računa, jer se upravo uzimanjem računa daje doprinos u borbi protiv sive ekonomije i povećava ekonomska snaga RS.\n"Poreska uprava RS će i u narednom periodu preduzeti sve mjere iz svoje nadležnosti da prvo preventivnim mjerama, a zatim i intenzivnim kontrolama na terenu poboljša disciplinu poreskih obveznika kada je u pitanju izdavanje ili uzimanje fiskalnih računa nakon svake kupovine ili izvršene usluge", rekli su iz Poreske uprave RS. Iz Uprave ističu da će inspektori u narednom periodu ove pojačane kontrole vršiti svakog radnog dana, ali i u dane vikenda, pa pozivaju poreske obveznike da poštuju zakonske propise u ovoj oblasti i sebe ne dovedu u situaciju da pred i za vrijeme božićnih i novogodišnjih praznika budu privremeno zatvoreni na period od 15 dana zbog neizdavanja fiskalnog računa.\n"S ciljem preventivnog djelovanja, a što je i smisao ove kampanje, naglašavamo da je važno promijeniti loše navike i povećati fiskalnu svijest kod građana i ukazati na značaj uzimanja fiskalnog računa. Bez fiskalnog računa kupac ne može da reklamira robu, niti da dobije povrat novca. Fiskalni račun je jedini način da kupac ostvari svoja prava, ali i da bude siguran da dio njegovog novca ide u budžet, čime se finansiraju zdravstvo, prosvjeta, kultura, obrazovanje...", istakli su iz Poreske uprave RS i dodali da se borba protiv sive ekonomije ne zasniva samo na zabranama i inspekcijskim mjerama, već podrazumijeva i različite aktivnosti šire društvene zajednice, od kojih je jedna upravo uzimanje fiskalnog računa.\n"Prema tome, Poreska uprava RS prilikom kontrola samo sprečava poreske obveznike da rade nelegalno, da vrše utaju poreza i da budu nelojalna konkurencija onim poreskim obveznicima koji izdaju fiskalne račune prilikom prodaje robe ili usluga", rekao je Nikola Salapura, portparol Poreske uprave RS, i dodao da ne uzimajući račune, građani nesvjesno daju doprinos utaji poreza i povećanju obima sive ekonomije.\n"Izbjegavanje plaćanja poreza je štetno po raznim osnovama. Osim što država gubi prihode, a što je najveći problem jer ne može da finansira svoje obaveze, imamo i nelojalnu konkurenciju između poslodavaca koji ne mogu biti cjenovno konkurentni i stvara se osjećaj da se država može varati nekažnjeno", zaključio je on.


Mali rast njemačke privrede komplikuje situaciju u eurozoni - Klix.ba\nMali rast njemačke privrede komplikuje situaciju u eurozoni\n19.8.2011. u 12:03\nNjemačka privreda, kao pokretačka sile eurozone, sa malom stopom rasta od 0,1 posto u drugom kvartalu komplikuje i dužničke probleme drugih evropskih zemalja, smatra ekonomski analitičar Jeffrey Sica.\n"Pošto je njemačka ekonomija najvažniji igrač sada se postavlja pitanje kako će drugi slabiji igrači da prođu. Mislim da će teškoće u bankarskom sektoru, posebno u Španiji i Italiji, dalje da pogode te ekonomije", rekao je Sica.\nPrema najnovijim izvještajima, stopa rasta u 17 zemalja eurozone opala je u drugom kvartalu ove godine, pa ekonomisti smatraju da anemičan rast otežava dužničke probleme evropskih zemalja, ali da može imati ozbiljne posljedice i po američku ekonomiju.\nJeffrey Sica smatra da tendencija Amerikanaca da ignorišu Evropu može da im se osveti, javlja "Glas Amerike".\n"Što ljudi više uočavaju međuzavisnost evropskih i američkih banaka to će biti sve više uznemireni", ocijenio je Sica.\nOn je istakao da bi zemlje sa velikim dugovima, kao što su Španija i Italija, ako se evropska dužnička kriza proširi iz Grčke i Portugala, takođe mogle da imaju teškoće da dobiju kredite, dok bi više kamatne stope vjerovatno mogle da dovedu do nesposobnosti otplaćivanja dugova i još jedne bankarske krize što bi globalnu ekonomiju gurnulo u još jednu recesiju.\nUkoliko evropski lideri ne pronađu rješenje za dužničku krizu, Sica smatra da će berze nastaviti da bilježe gubitke do kraja godine.\n"Mislim da će Evropa ponovo biti u naslovima što će onda otežati i naš spor ekonomski oporavak. Uglavnom, smatram da će za investitore ovo biti veoma teška godina", zaključio je Sica.\nNjemački analitičar Robert Halver smatra da investitori žele da znaju šta će evropski lideri preduzeti jer je potrebno pronaći kratkororočna rješenja.\nRadnicima Komrada jednokratno po 100 KM pomoći\n19.08.2011. u 13:56\nAzra Hadžiahmetović: Devalvacija KM-a je glupost\n18.08.2011. u 18:00


Crnogorci spustili cene smeštaja i do 10 odsto\n09.06.2012. 16:44h 04.08.2016. 09:24h\nPlaže, putevi i hoteli, sve ono što je možda prethodnih godina imalo nedostatke, sada je spremno, poručuju iz Crne Gore\nBEOGRAD - Tokom predstojeće letnje sezone u Crnoj Gori goste će sačekati pet do 10 odsto niže cene smeštaja, kazao je direktor Nacionalne turističke organizacije Crne Gore (NTOCG) Saša Radović izrazivši očekivanje da će ovu zemlju posetiti do sedam odsto više turista.\nU ovom predsezonskom periodu cene su niže za oko 10 odsto, a nastojaćemo da taj trend i u špicu sezone bude između pet i 10 odsto, kazao je Radović.\n''Poslali smo jasnu poruku našoj turističkoj privredi da će tržište kazniti sve one koji pokušaju da 'ušićare', one koji na velikom broju turista koje očekujemo pokušaju da zarade na brzinu i da od tog novca žive celu godinu. To vreme usputne zarada od turizma davno je prošlo'', poručio je Radović.Kada je reč o strukturi gostiju koji dolaze u ovu mediteransku zemlju, Radović je naveo da su prošle godine 40 odsto činili gosti iz susednih zemalja, 27 odsto iz Evropske unije, dok se broj turista iz Rusije i bivših sovjetskih republika kretao do 17 do 19 odsto.\n''Ove godine očekujemo dvocifrene stope rasta kada su u pitanju gosti iz Francuske, Nemačka i ostalih zemalja EU. Kada je reč o gostima iz regiona očekujemo isti ili par procenata veći broj nego prethodne godine'', naveo je Radović. To će, kako je istakao Radović, ukupno poboljšati ovu turističku sezonu za pet do sedam odsto u odnosu na prethodnu.\nRadović je kazao da je posebno značajna činjenica da je od 2008, od kada traje ekonomska kriza, Crna Gora prepoznata kao jedina mediteranska turitička destinacija koja beleži rast u kontinuitetu.''Ova turistička sezona će proteći u vanrednim okolnostima ekonomske kriza koja potresa celu Evropu tako da smo se bolje nego ikad pripremili za letnje mesece'', kazao je Radović.\nPredsednik NTOCG je naveo da su cene prilagođene uslovima ekonomske krize i poslata poruka celokupnoj turističkoj privredi, onima koji izdaju hotelske sobe, prodaju sladoled pored plaže ili naplaćuju auto parking, da ove godine mora da se raditi na pragu profitabilnosti kako bi na taj način bilo zavređeno poverenje koje će biti valorizovano kod gostiju u budućim godinama.\nPrema Radoviću, unapređeni su svi segmenti turističke ponude - infrastruktura, privatni i hotelski smeštajni kapaciteti, ali i kulturno-zabavni život .''Ove godine smo pokušali da smastimo Crnu Goru u jedinstven paket aranžman koji bi obuhvatio i sever i jug, što je komparativa prednost naše zemlje. Potrebe savremenog turiste više se ne svode samo na puko izležavanje na plaži i boravak u lepom smeštaju, već žele iskustvo i emocije koje će kao uspomenu želeti da ponesu i podele sa najbližima'', objasnio je Radović.\nOn je naveo da su plaže, putevi i hoteli, sve ono što je možda prethodnih godina imalo nedostatke, sada spremno, dodavši da su u to uloženi veliki napori u kriznim vremenima kada je novac za infrastrukutru ograničen.\n''Zato mislim da ove godine možemo biti turistička destinacija broj jedan kada su građani Srbije u pitanju i da ćemo se izboriti sa svim onim starim i potencijalno novim konkurentskim destinacijama'', zaključio je predsednik NTOCG Radović.


Veletržnica Beograd - Veletržnica Beograd prihvatila učešće na manifestaciji „Savske vatre 2018“\nVeletržnica Beograd prihvatila učešće na manifestaciji „Savske vatre 2018“\nManifestacija „Savske vatre 2018“ je proglašena od strane Turističke organizacije Beograda kao jedna od najmasovnijih manifestacija Grada Beograda u okviru programa koji nosi naziv „Siđi do reke“.\nManifestacija reke, ribe, sporta, kulture, zabave ali i dobrog druženja održana je u subotu 7. jula 2018. godine, od 10:00 h do 18:00 h. Ovo je devetnaesta manifestacija po redu koja se održava na obali Save. Organizatori su kao i do sada Ferijalni savez Srbije i Beograda zajedno sa Sportsko-ribolovačkim društvom „Senjak“ i Beogradskim sajmom.\nOtvaranju manifestacije prisustvovao je i predsednik Skupštine grada Beograda, Nikola Nikodijević.\nVeletržnica Beograd je prepoznala značaj koji ova, sada već tradicionalna, manifestacija ima za Beograd i prihvatila učešće. Veletržnica Beograd kao posebna tržišna institucija za promet poljoprivredno-prehrambenih proizvoda, pre svega voća i povrća je ovom prilikom donirala određenu količinu povrća svim učesnicima koji su se takmičili u kuvanju riblje čorbe, ali i sezonsko voće koje je bilo namenjeno prvenstveno za najmlađe članove, kao i za sve ostale učesnike.\nNa manifestaciji „Savske vatre 2018“ godine Veletržnica Beograd je imala i svoj tim koji se takođe takmičio u kuvanju riblje čorbe. Na takmičenju su učestvovale i ekipe Ferijalnog saveza Srbije, sportsko-ribolovačka društva, udruženja građana, deca i građani iz više gradova Srbije, kao i predstavnici javnih preduzeća.\nPored riblje čorbe organizovana su i razna takmičenja kako za decu, tako i za ostale. Organizatori su obezbedili nagrade za pobednike i zahvalnice za sve učesnike manifestacije „Savske vatre 2018“.\nVeletržnica Beograd je ovom prilikom dobila pehar i diplomu za osvojeno prvo mesto u kategoriji „Sveobuhvatni pobednik“.


A.Joksimović: Približavanje EU dovodi do stabilizacije Srbije – NovostiDana.rs\nA.Joksimović: Približavanje EU dovodi do stabilizacije Srbije\nA.Joksimović: I do sada EU mogla da usporava proces približavanja\nBEOGRAD – Približavanje evropskim standardima jeste približavanje vrhunskim, demokratskim standardima i zato će napredak Srbije ka Evropi biti na dobrobit svakog građanina jer će dovesti do ukupne demokratske stabilizacije prilika u Srbiji, izjavila je danas predsednica Centra za spoljnu politiku Aleksandra Joksimović.\nJoksimović je u izjavi Tanjugu rekla da će jučerašnjim otvaranjem pregovaračkih poglavlja u procesu pristupanja Srbije Evropskoj uniji, u ekonomskom smislu, biti otvoreni i dodatni fondovi EU, što će biti signal za dalji ekonomski prosperitet i bez kojeg se ne može očekivati punopravno članstvo.\nKoliko će taj proces do ulaska u punopravno članstvo trajati, kako je rekla Joksimović, rano je da se sada predviđa, pa bi zato trebalo pratiti iskustva prethodnih kandidata.\n„U ranijim fazama ovi procesi su prosečno trajali oko sedam godina. Hrvatskoj je trebalo šest godina da ispregovara, a najambiciozniji primer je primer Slovačke, koja je za tri godine uspela da ispregovara sva poglavlja sa EU. Ako postavimo pred sebe ambiciozne planove, možemo dostići i ambiciozne ciljeve“, poručila je Joksimović.\nPrema njenim rečima pregovarački proces predstavlja ukupno prihvatanje evropskog zakonodavstva u različitim oblastima, sa navedenim vremenskim okvirom u kojem se zakonodavni okviri mogu implementirati, a Srbija, kako je rekla, sama određuje okvir kada će to učiniti.\nJoksimović je objasnila da je Srbija jučerašnjim otvaranjem poglavlja ušla u poslednju fazu pregovaračkog procesa sa EU pred ulazak u punopravno članstvo u kojoj se najviše govori o unutrašnjim reformama.\n„Ono što je specifično za Srbiju jeste da i dalje postoji politički kriterijum koji je sadržan u poglavlju 35 i odnosi se na normalizaciju odnosa između Beograda i Prištine“, podsetila je Joksimović.\nKada je reč o pojedinim komentarima u javnosti kako EU, otvaranjem poglavlja 35, stiče mogućnost da vrši dodatne pritiske na Srbiju, Joksimović je podsetila da pregovori u tom poglavlju koje se odnosi na normalizaciju odnosa sa Prištinom traju već izvesno vreme i da se od Srbije očekuje da primeni ono što je do sada dogovoreno.\n„I do sada su postojale mogućnosti da Evropska unija Srbiji usporava i ubrzava proces približvanja i naravno takva mogućnost postoji i dalje. Međutim, ono što se konstantno ceni jeste pitanje političke volje Beograda da na određenim temama postigne kompromisan dogovor između Beograda i Prištine ili u vezi sa nekim drugim temama koje su od značaja i za Evropsku uniju, ali i za Srbiju“, rekla je Joksimović.\nU procesu pregovaranja, odnosno pristupanja, veoma ja važna opšta situacija i klima u međunarodnim odnosima i EU, istakla je Joksimović i konstatovala da EU trenutno ima mnogo problema, poput ekonomske, ukrajinske i migrantske krize.\n„Koliko god te krize s jedne strane spuštale stepen prioriteta kada je reč o daljem procesu proširenja, s druge strane potvrđuju neophodnost daljih integracija zapadnog Balkana, jer ne možemo zamisliti zaokruživanje bezbednosne strukture Evropske unije bez ovog regiona. Kroz migrantsku krizu region zapadnog Balkana, naročito Srbija, su se dokazali kao deo rešavanja problema, a ne kao njihov uzrok“, zaključila je Joksimović.


Počelo poresko kažnjavanje advokata | Savez vojvođanskih Mađara\nU FOKUSU - Nastavlja se blokada pravosuđa\nPočelo poresko kažnjavanje advokata Beograd - Poreska uprava počela je blokadu računa advokatima koji u poslednjih 40 dana trajanja protesta nisu platili porez državi, saznaje Danas Pravo. stovremeno, Dragoljub Đorđević, predsednik Advokatske komore Srbije, kaže da su još pre 20 dana uputili predlog Ministarstvu pravde u kome su izložili način na koji treba rešiti probleme advokature.\n- Ministar Nikola Selaković nam još nije odgovorio na taj predlog. Dok se to ne desi, nema smisla ulaziti u dalju raspravu, rekao je Đorđević i dodao da poziva ministra Selakovića da prestane da razgovara sa advokatima putem medija i da "prestane da vodi deklarativnu politiku i posveti se suštini". On je dodao da je "očigledno ovaj užas u pravosuđu bio neophodan da ministar Selaković shvati da je potrebna izmena pojedinih odredbi Zakona o javnim beležnicima isrodnih zakona". Govoreći o pokušajima Ministarstva pravde da u pregovorima zaobiđe njega i Advokatsku komoru Srbije, Đorđević je istakao da će takvi napori voditi samo daljoj homogenizaciji advokature.\n- Svi potezi koje su oni vukli su samo ujedinili advokate. A ako pokušaju da, po ugledu na neke druge primere, formiraju paralelne advokatske komore, poslaće snažnu poruku Evropskoj uniji. Advokatura je zaštićena Ustavom Srbije i svaki pokušaj pravljenja nove komore će naići na osudu svih civilizovanih društava - kazao je Đorđević.\nPrema njegovim rečima, strogo unutrašnje uređenje advokature, njena autoregularnost, predstavlja za profesiju "zakon svih zakona". - Ukoliko država uređuje advokaturu, onda imamo situaciju kao u Sovjetskom Savezu. Advokatura mora da bude nezavisna, ali ne zbog advokata, već zarad zaštite ljudskih prava.\nU suprotnom bi ceo sudski proces bio povezan sa centrima moći - naveo je Đorđević. Iako protest advokata ulazi u svoju šestu nedelju, u AKS se ne razmišlja o formiranju solidarnog fonda koji bi finansijski pomogao advokatima da istraju u svojim zahtevima.\nRazlog za to je, kazao je Đorđević, što u regionalnim komorama već postoje mehanizmi koji regulišu ta pitanja. - Već više decenija u regionalnim komorama postoje solidarni fondovi koji u slučaju finansijskog posrnuća, pomažu advokatima da prebrode svoje nedaće.\nZbog toga nema potrebe za formiranjem posebnog solidarnog fonda u ovom slučaju - kazao je Đorđević. On je dodao da finansijski problemi advokata ne počinju 17. septembra, kada se krenulo sa protestom, već da oni traju već četiri godine od kada se sprovodi reforma pravosuđa.\n- Mi već četiri godine nemamo posla. Zbog svih ovih reformi, pretresi se odlažu, menjaju se sudije, premeštaju se predmeti. Ali, na kraju svega ovoga pravna profesija mora da izađe kao profesija koja će se uvažavati - naveo je Đorđević.\nDanas, V. Jeremić


Uz slogu i boje, do najlepše zgrade | NS Reporter\nBEOGRAD – Inspirisani timskim duhom i zajedništvom, Roma Company i ove godine objavljuje konkurs za subvenciju od 50% za nabavku materijala potrebnog za krečenje ulaza i hodnika stambenih zajednica na teritoriji Grada Beograda. Uz slogan „Ko kreči, kuću leči“ od 15. jula počinje prijavljivanje za konkurs uređivanja hodnika i ulaza stambenih zajednica, koji za krajnji rezultat ima novo ruho zgrada kao radost i zadovoljstvo svih stanara.\n„Već treću godinu za redom ovim projektom želimo da ukažemo, ojačamo i održimo svest ljudi prema svojoj okolini. Rezultate koje smo ostvarili u prethodne dve godine, donirajući subvencije u vidu materijala za krečenje, daju nam samo podstrek da i dalje idemo u istom smeru. Verujem da će primeri prethodno uređenih stambenih jedinica, biti podsticaj i za druge stambene jedinice da se priključe i konkurišu za uređenje svojih zgrada“, izjavio je Milan Nestorović iz Roma Company.\nRoma Company poziva stambene zajednice zainteresovane za dobijanje subvencije za kupovinu materijala za krečenje hodnika i ulaza zgrada da podnesu prijavu putem sajta www.roma.rs najkasnije do 31. avgusta 2020. godine. Pri izboru stambenih zgrada koje će biti renovirane uz pomoć subvencije Roma Company, uzeće se u obzir veličina stambene zgrade, lokacija, kapacitet da se kompletno renoviranje sprovede u delo u dogovorenim rokovima.


Krivične prijave zbog prekomernog zagadjenja – MEDIJA CENTAR BOR );\nKrivične prijave zbog prekomernog zagadjenja\nPredsednik Gradskog odbora Narodne stranke Bora Dragan Marković podneo je danas krivičnu prijavu protiv gradonačelnika Aleksandra Milikića i čelnika borskog rudnika i republičkog inspektora za zaštitu životne sredine Emile Tošić zbog velikog zagađenja koje u dužem periodu ugrožava zdravlje građana.\nPrijava je podneta Osnovnom javnom tužilaštvu u Boru za krivična dela zagađenje životne sredine i nepreduzimanje mera zaštite životne sredine.\nU okviru “Marša kroz institucije” inicijatori protesta su se obratili kompaniji Ziđin, Gradskoj upravi, predstavnicima Ministarstva za zaštitu životne sredine i Borskom upravnom okrugu kojima su predati zahtevi i dat im je rok od 10 dana da na njih odgovore.\nIrena Živković, predsednik UG Izbor postoji i odbora SSP u Boru je u obraćanju javnosti ispred zgrade Skupštine grada 28.10.2019. najavila da će pred sudom tražiti odgovornost ministra za zaštitu životne sredine Gorana Trivana, gradonačelnika Bora Aleksandra Milikića i nadležnih u kompaniji Ziđin (Serbia Zijin Bor Copper).:\n„Zbog nerada institucija, kršenja Zakona RS, ugrožavanja životne sredine i zdravlja ljudi podnosimo krivične prijave po Zakonu o zaštiti životne sredine zagađivaču – ZiJin Copper, po Zakonu o zaštiti vazduha gradonačelniku Aleksandru Milikiću i ministru Goranu Trivanu.\nJa ovde imam i ugovor o prodaji RTB- a i naš pravni tim će u narednim danima dovršiti rad na njemu, ali po dosadašnjim saznanjima i tumačenjima pravnika ovim ugovorom kompanija ZiJin Copper ne podleže nikakvoj odgovornosti i izgleda da joj je dozvoljeno da radi ovo što radi, ato je trovanje Borana. Ove stvari će pozvati na odgovornost po Krivičnom zakoniku RS ministra Aleksandra Antića i bivšeg direktora Blagoja Spaskovskog, koji su potpisnici ovog ugovora od strane države Srbije.\nGradjanskim protestima i dalje dajemo pravnu i svaku drugu vrstu podrške.“\n“Podnećemo prijave po Zakonu o zaštiti vazduha protiv gradonačelnika Aleksandra Milikića kao jedinog koji ima ingirencije nad svim službama gradske uprave, pa i onom zaduženom za ekologiju. Takođe, protiv Ministarstva za zaštitu životne sredine i ministra Gorana trivana, kao i protiv nadležnih u Ziđinu. Ovo ćemo uraditi u ime svih građana Bora, a potpis na tužbe mogu staviti sve organizacije i udruženja koje se ne mire sa ovakvim stanjem”, kazala je Živković.\nOdbornik u Skupštini grada Bora Saša Stanković je u svom skorašnjem obraćanju rekao je da nijedna od institucija kojoj su se organizatori protesta protiv zagađenja obraćali nije odgovorila u datom roku.\n“Nije normalno da se Zakon o zaštiti vazduha donese 2013. Godine, a da grad Bor sa još nije doneo kratkoročni plan Nije normalno da deset meseci traju alarmantna zagađenja, a da se ne proglasi vanredna situacija. Nije normalno da se po sunčanom danu u 14 časova na udaljenosti od 50 metra zgrade ne mogu videti od dima, a da ekološki inspektor ne sme da radi svoj posao. Nije normalno da se građani koji žele da se izbore za zdravlje svoje dece nazivaju fašistima i da im se preti po društvenim mrežama zbog davanja intervjua”, rekao je Stanković.\nDragan Marković je u prijavi naveo da je vazduh u Boru mesecima zagađen sumpor-dioksidom, suspendovanim česticama, kao i veoma opasnim arsenom i kadmijumom, i to u količinama višestruko većim od zakonom dozvoljenih.\nU Boru se u vazduhu, nakon dužeg vremena, pojavljuju i otrovni metali olovo i nikl, što potvrđuju i mesečni izveštaji o zagađenju koje je obavila Laboratorija za hemijska ispitivanja Instituta za rudarstvo i metalurgiju u Boru, navodi Narodna stranka.\nU izveštaju za jun ove godine vidi se da je na mernom mestu „Jugopetrol“ 18 puta zabeležena koncentracija sumpor-dioksida veća od granične i tolerantne vrednosti, dok je u julu ta vrednost bila prekoračena 15 dana, a u avgustu 20 dana, navodi se u krivičnoj prijavi.\nPo važećim zakonskim propisima, tokom kalendarske godine granična i tolerantna vrednost se može prekoračiti samo tri puta, a samo u junu 2019. godine je zabeleženo šest puta više prekoračenja od dozvoljenog broja prekoračenja na godišnjem nivou, dodaje se u prijavi.\n„Naši apeli nisu urodili plodom, a odgovorni i pored obećanja nisu ozbiljno shvatili ni proteste građana, ni pozive da se spreči trovanje Borana“, naveo je Marković.\nMarković je dodao da je gradonačelnik Milikić, sa druge strane, pokrenuo „akciju“ zamagljivanja problema koji hitno mora biti rešen, i istakao da „javna rasprava ne može zameniti osnovnu odgovornost“.\n„Pored njega ni republički inspektor, očigledno, ne radi svoj posao, a zagađivač je posebna priča. Zbog građana Bora, a pre svega naše dece, koji ne zaslužuju da im se ovo događa, kao roditelji imamo obavezu da se borimo za zdravu životnu sredinu“, naveo je Marković.


Komora i Ministarstvo ne mogu da se dogovore ko je dužan da prikupi dokumentaciju o rušenju zida na Koridoru 10 | Insajder\nUprkos tome što procedura predviđa da jedan projekat za izgradnju auto-puta prolazi više nivoa kontrole, pa i komisiju Ministarstva građevinarstva, ovo Ministarstvo kao glavni razlog za rušenje potpornog zida u Grdeličkoj klisuri na Koridoru 10 vidi loš projekat. Upravo zbog toga, odmah nakon rušenja zida krajem avgusta ministarka je zatražila oduzimanje licence inženjerima koji su na projektu i radili. Odgovornost inženjera, međutim, još nije ispitana, a ovaj proces, sudeći po odgovorima Inženjerske komore i Ministarstva građevinarstva Insajderu, koči činjenica da u slučaju ove dve nadležne institucije ne postoji saglasnost o tome ko je zadužen da prikupi potrebnu dokumentaciju.\nFoto: printscreen / Srušeni potporni zid na Koridoru 10\nRušenje potpornog zida u Grdeličkoj klisuri na Koridoru 10 krajem avgusta ove godine otvorilo je niz pitanja o tome ko je odgovoran što mnogi infrastrukturni projekti neretko kasne, a država, odnosno građani iz budžeta važne infrastrukturne projekte na kraju plaćaju znatno više od ugovorene vrednosti. Kao glavni uzrok odmah su navedeni loši i nedovršeni projekti, a kada projekat nije dobar, odgovornost ne snosi izvođač radova u ovom slučaju španski Azvi, već investitor, odnosno državno preduzeće Koridori Srbije. Sve ovo se dešava iako postoji procedura koja predviđa da projekat prođe više nivoa kontrole i tehnički nadzor i revizionu komisiju nadležnog ministarstva.\nUprkos tome što je u postupak uključena i BIA, do danasimena odgovornih za rušenje potpornog zida na Koridoru 10 nisu poznata.\nKomora: Nemamo dokumentaciju potrebnu za utvrđivanje odgovornosti inženjera\nDeo odgovornosti svakako snose i inženjeri koji su radili na ovom projektu, pa je Ministarstvo samo nekoliko dana nakon rušenja od Inženjerske komore tražilo da se inženjerima koji su na bilo koji način učestvovali u izradi projekta za ovu deonicu oduzmu licence.\nIako je Ministarstvo pre više od mesec dana od Suda časti Inženjerske komore zahtevalo da se pojedinim inženjerima oduzmu licence, u Komori tvrde da im iz Ministarstva još nije dostavljena neophodna dokumentacija na osnovu koje bi utvrdili da li postoji odgovornost ovih inženjera. S druge strane, u Ministarstvu navode da su svu dokumentaciju, koja se nalazi u njihovom resoru, dostavili Komori.\nNa pitanja novinara Insajdera šta je urađeno po pitanju utvrđivanja odgovornosti inženjera angažovanih na projektu Koridor 10, u Inženjerskoj komori navode da je istražni postupak po podnetoj prijavi još u fazi rada Tužioca Komore. Kako tvrde, ovaj postupak praktično stoji jer im Ministarstvo, ni nakon dva dopisa, nije dostavilo svu potrebnu dokumentaciju.\n“Tužiocu Komore još uvek nije dostavljena potrebna dokumentacija i podaci koje je tražio od Ministarstva, i to dopisima od 6. i 10. septembra 2018. godine. Bez obezbeđenih dokaza i dokumentovanih činjenica, Tuzilac ne može da oceni da li ima osnova da podnese optužni predlog”, precizira Latinka Obradović, potpredsednica Upravnog odbora Inženjerske komore Srbije na pitanja novinara Insajdera.\nMinistarstvo: Komori deo dokumentacije dostavljen, a ostatak dostupan\nS druge strane u Ministarstvu građevinarstva navode da je sva dokumentacija, iz njihovog resora kojaje u vezi sa prijavama protiv inženjera, Komori i prosleđena.\n“Inženjeri ne mogu biti dežurni krivci u nestrukovnim diskusijama”\nLatinka Obradović, potpredsednica Upravnog odbora Inženjerske komore Srbije ocenjuje i da su inženjeri, ali i sama Komora, nakon rušenja potpornog zida na Koridoru 10 i izjava predstavnika vlasti, unapred optuženi.\n“Inženjerska komora Srbije i njeni članovi ne mogu biti dežurni krivac ili pak, žrtveno jagnje, u nestrukovnim diskusijama”, smatra Obradovićeva.\n“Ministarstvo građevinarstva, saobraćaja i infrastrukture predalo je Sudu časti Inženjerske komore svu dokumentaciju koja se nalazi u našem resoru vezanu za prijave koje je Ministarstvo podnelo protiv projektanata angažovanih na izgradnji auto-puta kroz Grdeličku klisuru“ , navodi se u odgovoru Insajderu.\nOni dodaju i da je, s obzirom na to da se radi o obimnoj dokumentaciji, Sud časti Komore obavešten da uvid u sva potrebna dokumenta mogu ostvariti u prostorijama Ministarstva.\n„U istom dopisu obavestili smo i Sud časti Inženjerske komore da dodatna dokumenta mogu da pronađu kod investitora projekta, preduzeća Koridori Srbije“, dodaje Ministarstvo.\nKomora: Zašto Ministarstvo ne oduzme licence i firmama koje su radile tamo gde se obrušio zid?\nIz Inženjerske komore ukazuju, sa druge strane, ukazuju da do danas stručnoj javnosti nisu dostupni podaci o tome da li je i protiv preduzeća koje je učestvovalo u realizaciji poslova na Koridoru 10 pokrenut postupak oduzimanja licence, kao što je pokrenut postupak oduzimanja licence pojedincima (fizičkim licima).\n“Naime, pravnim licima koja učestvuju u realizaciji projekata od kapitalnog značaja, licence izdaje Ministarstvo. Ukoliko se utvrdi odgovornost nekog od pravnih lica, licencu im saglasno Pravilniku takođe oduzima Ministarstvo. Država i Ministarstvo, osim Suda časti, imaju niz drugih mehanizama (inspekcijske službe, policija, tužilaštvo i dr.) preko kojih mogu da vrše kontrolu i nadzor nad zakonitošću rada učesnika projekta”, ističe potpredsednica Upravnog odbora Inženjerske komore Srbije Latinka Obradović u odgovorima Insajderu.\nOdgovor na pitanje da li je Ministarstvo licence oduzelo firmama, odnosno pravnim licima koja su učestvovala u projektu na Koridoru 10 gde se srušio potporni zid, međutim, nismo dobili.\nSamo Koridor 10 zadužio Srbiju stotine miliona evra\nGradnja Koridora 10 kroz Srbiju traje više od dve decenije uz stalno pomeranje rokova. Prema najnovijem, Koridor bi mogao biti potpuno završen do kraja ove građevinske sezone. Srbija se zbog Koridora 10 zadužila na stotine miliona evra. Novinari redakcije Insajder izgradnjom koridora 10 i 11 bavili su se u dve emisije serijala Insajder bez ograničenja „Zaobilaženje rupa“.


Vladi RS u „Bobar banci“ i „Banci Srpske“ propalo 35 miliona KM | Trebinje Live\nVladi Republike Srpske u „Banci Srpske“ i „Bobar banci“ koje su u stečaju propalo je 35,3 miliona maraka. To znači da je samo zbog ove pogrešne odluke izvršne vlasti, svaki građanin Srpske ostao u prosjeku bez 30 maraka, prenosi poslovni portal capital.ba.\nU Konsolidovanom izvještaju o izvršenju budžeta RS za prošlu godinu navedeno je da je na računima Ministarstva finansija RS u „Banci Srpske“ u momentu otvaranja postupka likvidacije bilo 24,8 miliona KM, dok je kod „Bobar banke“ bilo nešto više od milion KM.\nPored toga, Vlada RS od „Bobar banke“ u stečaju potražuje još 8,77 miliona KM koji su bila namjenjeni za popunjavanje protivvrijednosnog fonda Vlade Japana.\n„Revolving plasmani su se koristili za podsticaj razvoja malih i srednjih preduzeća, a realizovali su se u skladu sa ugovorom o reprogramu obaveza popune protivvrijednosnog fonda po razmijenjenim notama sa Vladom Japana od 1996. do 2000. godine“, navodi se u izvještaju.\nPreostalih 689.102 KM je potraživanje po osnovu aktivirane garancije izdate za kredit preduzeća „Biteks“, koje je ranije nosilo naziv “Nikola Tesla“.\nU izvještaju je navedeno i da je za spornih 35,3 miliona KM izvršena je korekcija vrijednosti potraživanja s obzirom na to da nisu naplaćeni u roku dužem od 12 mjeseci.


Podnesite nominaciju | Šta se radi\nTrenutno gledate: Podnesite nominaciju\nMolimo vas da sto detaljnije odgovorite na svako pitanje. Prostor za odgovore nije ograničen.\n1. Ime i prezime (osobe, institucije, organizacija) koja nominuje\n2. Email osobe/institucije/organizacije koja nominuje\n3. Ostali kontakt detalji (osobe, institucije, organizacija) koja nominuje (?)\nKontakt osoba će biti kontaktirana od strane organizatora radi prikupljanja dodatnih informacija o nominovanom kandidatu.\n4. Kategorija u kojoj se nominuje (?) 1-U okviru prve kategorije nominuje se lokalna samouprava koja je kroz razne programe, projekte, finansijska sredstva podržala mlade u svojoj zajednici i koja je obezbedila uključivanje mladih u proces donošenja odluka.\n2-U okviru druge kategorije nominuje se lokalna samouprava koja je dodelila/ ustupila prostor mladima ili omladinskim udruženjima.\n3-U okviru treće kategorije nominuje se pojedinac/ka/ omladinsko udruženje/ udruženje za mlade koje je kroz svoje projekte/programe doprinelo uspostavljanju bolje saradnje između lokalne samouprave i mladih.\n1-Ukupan doprinos lokalne samouprave unapređenju položaja mladih u lokalnoj zajednici\n2-Dodeljen/ustupljen na korišćenje javni prostor mladima/njihovim projektima/inicijativi\n3-Doprinos mladih/organizacije/projekta unapređenju saradnje između mladih i lokalne samouprave\n5. Naziv lokalne samouprave koja se nominuje za priznanje MladGrad 2013 (?)\nPored naziva lokalne samouprave uneti i kontakt podatke osobe iz nominovane lokalne samouprave. Ukoliko se nominuje za specijalno priznanje, navesti ime institucije (lokalna samouprava, državna institucija, udruženje građana, neformalna grupa, inicijativa, pojedinac/ka) i kontakt podatke predstavnika/ce te institucije.\n6. Obrazloženje nominacije (?)\nObrazloženje treba da sadrži kvalitativne i kvantitativne podatke o ispunjenosti kriterijuma. Potrebno je odgovoriti na izlistana pitanja.\nPodvučeni kriterijumi se odnose na specijalno priznanje.\nRazvijen lokalni institucionalni okvir za omladinsku politiku\nDa li je i kada formirana KzM?\nNa koji način je angažovan koordinator/ka (volonter/ka, ugovoru o delu, stalni radni odnos) + koordinator/ka je pripadnik/ca ranjive grupe mladih npr. OSI, manjinska nacionalna grupa...\nDa li postoji omladinski klub?\nDa li je i kada formiran savet za mlade + najmanje jedna osoba je predstavnik/ca ranjive grupe mladih, najmanje jedna osoba je zadužena za unapređenje položaja ranjivih grupa mladih.\nDa li je usvojen LAP + deo LAP targetira položaj ranjivih grupa mladih, sadrži konkretne ciljeve, programe, aktivnosti...\nDa li su planirana budžetska sredstva za sprovođenje LAP + planirana budžetska sredstva za finansiranje konkretnih programa i ativnosti na unapređenju položaja ranjivih grupa mladih.\nOpština finansira projekte udruženja mladih/za mlade namenjen realizaciji LAP-a za mlade + opština finansira projekte udruženja mladih/za mlade namenjen realizaciji LAPa za ranjive grupe mladih.\nRazvijeni mehanizmi za aktivno uključivanje mladih u društveni život\nOpišite aktivnosti i programe koje sprovodi kancelarija za mlade ili drugi organ lokalne samouprave a koji su namenjeni mladima + opišite aktivnosti i programe namenjene ranjivim grupama mladih.\nNavedite broj korisnika/ca omladinskog kluba (ukoliko postoji omladinski klub) + navedite broj korisnika kluba iz ranjivih grupa mladih, klub organizuje programe za ranjive grupe mladih.\nNavedite broj finansiranih i sprovedenih omladinskih projekata/ inicijativa od strane lokalne samouprave + broj finansiranih i sprovedenih projekata/inicijativa ranjivih grupa mladih.\nNavedite broj na drugi način podržanih omladinskih projekata/ inicijativa + broj na drugi način podržanih projekata/ inicijativa ranjivih grupa mladih.\nDa li je i na koji način lokalna samouprava direktno uključivala mlade u procese donošenja odluka + da li postoji mehanizam za uključivanje ranjivih grupa mladih u procese donošenja odluka.\nNavedite doprinos lokalne samouprave za mlade (stipendije, đačke markice,...) + navedite posebne doprinose namenjene ranjivim grupama mladih.\nRazvijeni sistemi za informisanje mladih\nNavedite broj i kvalitet mehanizama za informisanje mladih + mehanizmi za informisanje ranjivih grupa mladih.\nNavedite inovativnost u radu sa mladima + inovativnost u radu sa ranjivim grupama mladih\nNa koji način i kada je dodeljen/ustupljen na korišćenje prostor mladima, njihovim projektima, inicijativama + finansiranje/ustupanja prostora za potrebe ranjivih grupa mladih (?)\nOpišite kako je tekao proces dodeljivanja/ustupanja prostora, na koji način je to pravno regulisano (ugovor, odluka,..) i navedite glavne izazove, ukoliko ih je bilo\nNa koji način je lokalna samouprava doprinela osposobljavanju tog prostora za mlade + na koji način je lokalna samouprava doprinela osposobljavanju tog prostora za potrebe ranjivih grupa mladih\nKoja je osnovna namena prostora?\nKoji se programi sprovode u dodeljenom/ustupljenom prostoru, ko je zadužen za organizaciju programa u prostoru, kome je sve dostupan dodeljen/ustupljen prostor (omladinska udruženja, neformalne grupe, institucije, kulturna udruženja,…)\nDa li su razvijene procedure za dodelu javnih prostora?\nOpišite proceduru za dodelu javnih prostora:\nDa li postoji konkurs za dodelu javnog prostora koji je vidljiv i dostupan?\nDa li postoji inovativnost u dostupnosti i dodeljivanju prostora mladima + inovativnost u dostupnosti prostora ranjivim grupama mladih\nDodeljeni/ustupljeni su na korišćenje prostori omladinskim grupama i inicijativama\nBroj dodeljenih/ustupljenih na korišćenje prostora + prostori dodeljenih/ustupljenih prostora ranjivim grupama mladih i njihovim projektima i inicijativama\nKvadratura dodeljenog prostora\n5. Naziv kandidata i tip institucije koja se nominuje za priznanje MladGrad 2013(?)\nPored naziva udruženja/ inicijative / neformalne grupe uneti i kontakt podatke osobe iz nominovanog udruženja/ inicijative / neformalne grupe. Ukoliko se nominuje za specijalno priznanje, navesti ime institucije (lokalna samouprava, državna institucija, udruženje građana, neformalna grupa, inicijativa, pojedinac/ka) i kontakt podatke predstavnika/ca te institucije.\nNavedite naročit značaj/efekat promene postignut u saradnji između mladih i lokalne samouprave\nDa li je i na koji način bilo podsticano uključivanje mladih u procese donošenja odluka u lokalnoj samoupravi od strane nominovanog kandidata/kinje + da li je bilo podsticano uključivanje ranjivih grupa mladih u procese donošenja odluka?\nNavedite inovativnost u uspostavljanju odnosa mladih i zajednice\n7. Izvori verifikacije (?) Uneti podatke o izvorima verifikacije ispunjenosti kriterijuma. Izvori verifikacije mogu biti propisi, dokumenta, medijski izveštaji, lična svedočenja i slično. U koliko je moguće, za svaki izvor verifikacije navesti i način pristupanja izvoru (npr. link za određeni dokument, medijski izveštaj i sl). Takođe navesti kontakt podatke osobe/udruženja koji su korisnici dodeljenog prostora.\nNominujem za specijalnu nagradu\nDodajte fotografiju ili dokument1:\nDodajte fotografiju ili dokument2:\nDodajte fotografiju ili dokument3:


Osnažimo ravnopravnost! Radio Kfor\nOmladinska organizacija „Sinergija“ iz Mitrovice organizovala je povodom Međunarodnog dana žena, petu godinu za redom akciju, kako kaže izvršni direktor ove organizacije Stefan Veljković, ne sa ciljem deljenja cveća i slatkiša već sa ciljem osnaživanja žena u pogledu njihovih političkih, socijalnih, ali i ekonomskih prava. „Imamo nekoliko sadržaja, prvi je izložba o znamenitim ženama iz istorije, sporta, nauke i kulture,\ndrugi je kreativni kutak gde mladi ljudi mogu crtanjem, pisanjem i na druge načine da se kreativno izraze o tome šta im znače prava žena. Takođe imamo i štand sa kutijom gde žene i muškarci mogu da daju određene komentare na to šta im se ne sviđa i šta bi trebalo unaprediti kada je reč o ženskim pravima, odnosno da li su žene, naše majke, sestre, rođake ravnopravne sa nama ili nisu. Ja bih rekao da nisu još u onoj meri u kojoj bi to trebalo da bude“, naglašava Veljković.\nKustos ove izložbe, istoričar Miloš Damjanović, prepričavao je velikom broju zainteresovanih mladih ljudi detalje i činjenice o istaknutim ženama iz srpske istorije kao što su Mileva Ajnštajn, Katarina Ivanović ili Nadežda Petrović. Takođe istaknute su i fotografije uspešnih srpskih sportistkinja.\n„U pitanju je izložba fotografija znamenitnih srpskih ženskih stvaralaca, odnosno ženskih ličnosti koje su ostavile neki značajan trag u životu, privatnom ili javnom, odnosno u oblastima kojima su se bavile i kojima su posvetile značajan deo svog života. Izložene su fotografije srpskih žena koje su u raznim poljima delovanja, na raznim segmentima imale izuzetnu neku svoju ulogu i doprinos pa se ta lepeza stvaralaca kreće od umetnosti, književnosti, filozofije preko nauke do sporta“, objašnjava Damjanović.\nAkciju „Osnažimo ravnopravnost“ podržale su tri međunarodne organizacije, Populacioni fond Ujedinjenih nacija UNFPA, CARE Balkan’s i fondacija OAK.


Šarenac: Za Srbiju se ne igra pod pretnjom oružjem NOVA portal\nPodcast Autor:Nebojša Todorović02. jul. 202115:59 > 16:09\nMVP NBA lige do MVP-ja Evrolige, on dodaje do MVP-ja Evrokupa koji pronalazi MVP-ja ABA lige. Svi smo se nadali ovakvim košarkašim prenosima, hteo je da ih patentira Slobodan Šarenac koji je gost novog izdanja podcasta "Penâl".\nČovek uz čije košarkaške prenose smo odrastali želeo je da se skoro pola reprezentacije Srbije isto zove – MVP. Nažalost, toga nema na snazi usled otkaza Nikole Jokića, a nacionalni tim se propisno namučio protiv Dominikane i Filipina.\n„Italijani su gladni 15 godina, Hrvati su upalili na vreme“\n„Džentlmen Kokoškov, Žocov nivo i obrtanje hrane“\n„Italijani su čudo, Španci ne baš, i šta ćemo s Jokićem“\nIpak, „orlovi“ Igora Kokoškova plasirali su se u polufinale kvalifikacionog turnira za Olimpijske igre i za finale će igrati u subotu (16) protiv Portorika. Samo pobednik turnira obezbediće vizu za Tokio.\nČuveni komentator je otkrio i da bekovska trojka verovatno neće moći da igra za Srbiju.\n„Jokić je otkazao, Lučić isto ima problema sa povredom, sad i Jović… Prema informacijama koje imam, teško da će se pojaviti Nedović (oporavak od korone), Gudurić (hronična povreda tetiva) je takođe pod znakom pitanja, Bogdanović kako dobro igra moguće je da dođe do velikog NBA finala i završi u klubu tek tamo oko 20. jula a tri dana kasnije počinju Igre. Tu ne postoji mogućnost da onda dođe u reprezentaciju“.\nU izuzetno zanimljivom razgovoru Šarenac, sa kojim je razgovarao zamenik urednika sportske rubrike Nova.rs, Nebojša Todorović, pričao je i kako prolazi kada gleda utakmice kod kuće u društvu svojih dama, kada se nervira, posebno smo pričali o čudesnom uspehu zlatnih košarkašica, otkrio nam je i kako je nastalo čuveno „OHOHOHO“, ko su mu omiljeni igrači, ali i zašto posebno ceni Paua Gasola.\nKošarkaška reprezentacija SrbijePodcast "Penâl"Slobodan Šarenac


Prvi nastup 'Samoodbrane' u Kragujevcu\nGrupa još uvek nije registrovana kao politička ili nevladina organizacija\nGrađani imaju pravo na 'samoodbranu od terora vlasti' kojoj treba da pruže nenasilan otpor, da se bore građanskom neposlušnošću, poručili su učesnici prve tribine neformalne grupe intelektualaca "Samoodbrana" održane u Kragujevcu.\nViše intelektualaca privukli su pažnju objavljivanjem fotografija okupljanja na neformalnim skupovima. Za sebe su odredili ime „Samoodbrana“. Još uvek nisu registrovani kao politička ili nevladina organizacija.\nPod nazivom "Kud plovi ovaj brod", u organizaciji grupe „Kragujevac slobodno“, u ovom gradu u centralnoj Srbiji su izneli oštre optužbe na račun vodećih ljudi vlasti u Srbiji.\nAkademik Dušan Teodorović je izneo ocenu da je Vlada Srbije ogrezla u korupciji, te podvlačeći da brojne koruptivne afere koje prate ministre i pemijerku. Dalje je nabrajao navodne afere koje se pojavljuju u ponekim medijima u Srbiji, a vezuju se za ime premijerke Ane Brnabić, ministra unutrašnjih poslova Nebojše Stefanovića, ministra finansija Siniše Malog:\n"Sve afera do afere", zaključio je Teodorović.\nArhitekta Dragoljub Bakić je ocenio da građani Srbiji 'trpe teror vlasti' i postavio pitanje građanske odgovornosti i odnosa prema tome.\n"Kada je teror u pitanju, onda dolazi na red etika građanske odgovornosti. Kada trpe teror, građani moraju da daju otpor, to je jedino normalno. Znači građanska neposlušnost", rekao je Bakić.\nBakić je istakao da su mnogi ljudi samovoljno pristali na autocenzuru i da su se na neki način odrekli profesionalne slobode, naglašavajući da je u tom pogledu, "struka u mišjoj rupi".\nBivša predsednica Vrhovnog suda Srbije Vida Petrović Škero kritikovala je donošenje zakona po hitnom postupku, podsetivši da se u prethodnih nekoliko godina donosilo oko dvesta zakona godišnje, uglavnom po tom modelu.\n"Zakoni koji se donose u poslednje vreme najčešće nisu dobri zakoni, donose se po hitnom postupku, na šta ukazuju struka, stručnjaci, Evropska unija, Greko (telo Saveta Evrope prim.red.), oni koji u Evropi prate korupciju i kažu da od sedamnaest obaveza koje smo imali u tom pogledu, delimično smo ispunili šest i da zbog toga padamo na listi koruptivnih zemalja svakim danom sve više", rekla je Petrović Škero.


Novembar 30, 2021 13:08\nVlada je na današnjoj sednici, u cilju sprečavanja posledica koje koje bi uvećana cena električne energije na berzama imala na ukupno tržište u Srbiji, donela Zaključak o regulisanju međusobnih prava i obaveza između EPS -a i kupaca struje na komercijalnom tržištu (preduzeća), kojim se svim kupcima kojima ističe ugovor 30. novembra omogućava produženje važenja tog ugovora do 31. decembra.\nZa grupu kupaca koja je sa EPS zaključila ugovore o snabdevanju električnom energijom koji stupaju na snagu 1. decembra 2021, odloženom primenom omogućava se isti tretman kao i kupcima koji su obuhvaćeni prethodnom odlukom, i uz njihovu saglasnost primena će se odložiti za 1. januar 2022. godine.\nTakođe, vlada je, imajući u vidu drastično poskupljenje struje na berzama u poslednjih nekoliko meseci, donela Zaključak o ceni električne energije za rezervno snabdevanje električnom energijom krajnjih kupaca koji nemaju pravo na garantovano snabdevanje nakon 1. decembra 2021.\nUtvrđena cena električne energije biće primenjivana do stabilizovanja situacije na referentnoj berzi, navedeno je u saopštenju.\nPodsećanja radi, vlada je već jednom produžila staru cenu struje za preduzeća u periodu od mesec dana, to jest u novembru.\nVlada Republike Srbijecena strujeprivreda


Pregovori sa kompanijom Šandong o autoputu Beograd-Zrenjanin – CSEA\nPregovori Sa Kompanijom Šandong O Autoputu Beograd-zrenjanin\nPotpredsednica Vlade i ministarka građevinarstva, saobraćaja i infrastrukture Zorana Mihajlović razgovarala je sa predstavnicima kineske kompanije “Shandong Hi-Speed” o mogućoj saradnji na novom projektu izgradnje auto-puta Beograd–Zrenjanin.\n“Saradnja Srbije i Kine u oblasti infrastrukture traje već dugo, a svi projekti koje zajednički realizujemo rade se efikasno i mogu da budu primer mnogim drugim ulagačima u Srbiji” – rekla je Zorana Mihajlović.\nMinistarka Mihajlović je takođe naglasila da je prioritet u ovoj fazi realizacije novog projekta usmeren na to da se pripremi kompletna projektno-tehnička dokumentacija, dok će se u narednom periodu razgovarati i o modelima finansiranja izgradnje autoputa Beograd-Zrenjanin.\nNa sastanku, kojem je prisustvovao i ambasador N.R. Kine u Srbiji Li Mančang, predstavnici kompanije Šandong su istakli da su spremni da sarađuju sa Vladom Srbije u realizaciji tog projekta.\nKako se navodi u saopštenju Ministarstvu građevinarstva, saobraćaja i infrastrukture, Projekat izgradnje novog autoputa kroz Vojvodinu u dužini od oko 66 kilometara, omogućio bi spajanje Beograda, odnosno Borče i Zrenjanina, i doprineo uspešnoj realizaciji započetih investicija i privlačenju novih u Zrenjaninu i Banatu.


Faktor | BiH i Srbija potpisale sporazume o izgradnji zajedničkog GP Bratunac i održavanju mostova\nMinistar komunikacija i prometa Bosne i Hercegovine Vojin Mitrović i potpredsjednica Vlade i ministrica građevinarstva, prometa i infrastrukture Republike Srbije Zorana Mihajlović potpisali su danas dva sporazuma: Sporazum između Bosne i Hercegovine i Republike Srbije o izgradnji zajedničkog graničnog prijelaza Bratunac i Sporazum o održavanju i rekonstrukciji cestovnih međudržavnih mostova.\n- Potpisivanje ovih sporazuma je veoma važan trenutak za Bosnu i Hercegovinu. Naime, most Bratoljub je završen još 2017. godine, ali se čekalo do decembra 2019. kako bi se usaglasili politički stavovi triju naroda i prevazišle nesposobnosti tadašnjih predstavnika srpskog naroda da u Vijeću ministara osiguraju dodatna sredstva za izgradnju GP Bratunac u iznosu 3,5 miliona KM, što je novi saziv VM uradio već na svojoj prvoj sjednici. Izgradnja novog graničnog prijelaza Bratunac, koji spada u GP prve kategorije, sigurno će rasteretiti granične prijelaze Zvornik i Raču, ali i dodatno povezati dvije zemlje. Ovaj zajednički prijelaz uveliko će ubrzati promet robe i putnika, na zadovoljstvo svih nas - rekao je ministar Mitrović.\nPotpisivanjem sporazuma o održavanju mostova definirano je da BiH održava pet mostova, i to tri na Savi i dva na Uvcu, dok Srbija održava njih šest na Drini. Novac za održavanje mostova je osiguran budžetom Vijeća ministara BiH za narednu godinu, a riječ je o 850.000 KM, odnosno za narednih pet godina Bosna i Hercegovina će izdvojiti 4,5 miliona KM.\n- Sve veći broj zajedničkih projekata je dobra vijest za građane Srbije i Bosne i Hercegovine, ali i za cijeli region, jer su infrastruktura i povezivanje uvjet bržeg razvoja. Novi most preko Drine između Ljubovije i Bratunca značit će i građanima i privredi i zato je važno da zajednički granični prijelaz što prije bude u funkciji. Također, sporazum koji smo danas potpisali omogućava nam da krenemo sa održavanjem i drugih međudržavnih mostova, za šta je Srbija već namijenila 15 miliona eura u naredne tri godine. Važno je da se kao region povezujemo kako autocestama tako i željeznicom, jer će to značiti brži razvoj, nove investicije i bolji život građana. Gradnjom autoceste Beograd-Sarajevo, Srbija i Bosna i Hercegovina su krenule tim putem i vjerujem da će rezultat tog povezivanja biti bolja budućnost za sve ljude koji žive na ovim prostorima, bez obzira kom narodu pripadaju - rekla je ministrica Mihajlović.\nNakon potpisivanja sporazuma ministar Mitrović i ministrica Mihajlović zajedno su obišli gradilište, saopćilo je Ministarstvo komunikacija i prometa BiH.\nGP Bratunacoržavanje mostova\nBlizu 14 miliona KM\nTegeltija: Nadam se da će GP Bratunac-Ljubovija biti otvoren do kraja 2020.


Konstruktivna saradnja – Pokrajinski sekretar Grbić pohvalio opštinu Vrbas | Oko Nas\nKonstruktivna saradnja – Pokrajinski sekretar Grbić pohvalio opštinu Vrbas\n13/04/2017 Oko nas\nPokrajinski sekretar za energetiku, građevinarstvo i saobraćaj Nenad Grbić posetio je danas opštinu Vrbas i tom prilikom održao sastanak sa predsednikom Privremenog organa Milanom Glušcem. Povod današnje posete pokrajinskog sekretara Grbića jeste nastavak saradnje sa opštinom Vrbas.\n„U dosadašnjem periodu sarađivali smo vrlo konstruktivno, tako da je Pokrajinski sekretarijat u 2016.godini, Vrbasu dodelio oko 25,2 miliona dinara. Dodeljivali smo sredstva za predškolske ustanove, osnovne škole, mesne zajednice, urađena je i signalizacija saobraćaja, i to Ravnom Selu dodeljeno je 1,1 miliona dinara, Kucuri 3,8 miliona dinara za revitalizaciju napuštenih kopova. Vrbas ima čime da se ponosi, naročito ovim rukovodstvom koje je puno inicijative. Sve je bazirano na inicijativi i viziji ljudi iz Vrbasa, zato mi je zadovoljstvo što sam ovde. Nastavićemo i dalje takvu saradnju, predstavnici već imaju predloge za nove projekte, o kojima smo danas razgovarali“ rekao je Grbić.\nPrema rečima Glušca, u proteklom periodu lokalna samouprava se često obraćala sa raznim zahtevima Pokrajinskom sekretarijatu za energetiku, građevinarstvo i saobraćaj, i uvek je imala punu podršku.\n„Mi smo svoj deo posla uvek dobro odrađivali, odnosno odradili smo kompletnu dokumentaciju i konkurisali na razne projekte kod ovog sekretarijata, na osnovu čega smo i dobili značajna sredstva. Dobra saradnja između pokrajinskih i lokalnih organa, rezurtirala je uspešnim sprovođenjem raznih projekata. Mi smo posebno ponosni na Kancelariju za energetsku efikasnost, pa smo između ostalog, pored nekoliko novih predloga, sa pokrajinskim sekratarom na sastanku razgovarali o jednom regionalnom centru koji bi se otvorio u Vrbasu, i da kroz zajedničku saradnju, putem projekata, pokušamo da obezbedimo sredstva iz Evropske unije“, rekao je Glušac.\nPrethodni članakMinistarka Slavica Đukić Dejanović u VrbasuSledeći članakOtvorena kancelarija za medicinsko veštačenje PIO fonda u Vrbasu


Oaza mira i zdravlja: U zaštiti šetališta "Lazaro Kardenas" prvi korak je apsolutna zabrana saobraćaja\n09:30 >> 09:25\nPotrebno je potpuno onemogućiti pristup šetalištu automobilima i dostavnim vozilima, pre svega zbog vraćanja funkcije tom području, ali i zbog bezbednosti\nFoto: Udruženje građana novobeogradskih blokova 70 i 70a\nNovobegradsko šetalište “Lazaro Kardenas” dugačko je oko 4,5 kilometra, te sa pravom nosi naziv najdužeg korzoa u srcu betonske džungle Novog Beograda. Spaja ulice Dr Ivana Ribara i Omladinskih brigada, proteže se kroz tri novobeogradska bloka – 44, 45 i 70 i zajedno sa njima čini jedinstvenu urbanu celinu. Upotpunjavaju ga sportski tereni, parkovi, igrališta, zanatski centri, kao i škole i vrtići, koji su izgrađeni pre više decenija.\nJKP “Zelenilo Beograd” započelo je rekonstrukciju šetališta u junu 2019. godine i do marta 2020. završena je prva faza radova koja se odvijala u bloku 45. U okviru druge faze u planu je sanacija dva hektara šetališta u bloku 44, čiji se završetak očekuje tokom ove godine. Uređenje preostalih šest hektara, duž bloka 70, planirano je trećom fazom, koja će se sprovoditi, kako je najavljeno svojevremeno, u toku 2022. godine.\nKako za 24sedam kažu predstavnici Udruženja građana novobeogradskih blokova 70 i 70a, iako nedostaje dosta sadržaja – kulturnih centara, ozelenjenih i uređenih parkovskih površina, urbanih bašti, kao i reciklažnih dvorišta, sve bi bilo podnošljivo da je šetalište u dobrom stanju.\nGrađani okupljeni oko ovog udruženja odlučni su da šetalištu vrate stari i dodaju nešto novog – modernog sjaja, te su JKP “Zelenilo Beograd” poslali svoj predlog plana za uređenje popularnog korzoa.\n– Plan je jednostavan, posaditi veliko funkcinalno autohtono i ukrasno zelenilo koje će nas štititi od klimatskih promena, prečišćavati vazduh i proizvoditi kiseonik, zatim proširiti šetalište na okolne zelene i još neuređene površine i od njih napraviti parkove sa raznim sportskim i kulturnim sadržajima namenjenim lokalnoj zajednici – ističu za 24sedam iz udruženja.\nU svom planu predlažu i popravku staza i odvoda, kao i stepeništa na Savskom keju. Kako kažu, smatraju da je potrebno odvojiti pešačke od biciklističkih staza, unaprediti sadržaje, produžiti u blok 70a šetalište i Savski kej, te spojiti ova šetališta u jednu ogromnu zelenu zonu za uživanje u prirodi i društvu.\n– Da bismo taj proces započeli, potrebno je uraditi ono najvažnije – potpuno onemogućiti pristup šetalištu automobilima i dostavnim vozilima. Ovo je neophodno uraditi, pre svega zbog vraćanja funkcije šetalištu, ali mnogo važnije, zbog bezbednosti dece i žitelja naših i ostalih novobeogradskih blokova uz Savu – naglašavaju iz udruženja.\nPrema njihovim rečima, vlasnici firmi iz drugih delova grada koji iznajmljuju prostore u zanatskom centru u neposrednoj blizini, bezobzirno voze svoja dostavna vozila stazama kojima se kreću deca ka školi i vrtiću, a roditelji šetaju najmlađe.\n– Gotovo svaka zelena površina je izrovana tragovima guma, a ploče polomljene. Neretko se dešava da poseku i stabla koja im “smetaju”. Klupe su trule od starosti i neodržavanja. Naš cilj je da svemu tome stanemo na kraj i napravimo mirnu, zdravu oazu u srcu naših blokova, a obezbeđenje je prvi korak – kažu predstavnici udruženja.\nDobra saradnja sa JKP “Zelenilo Beograd”\nPlan su nedavno predali upravi JKP “Zelenilo Beograd”, sa kojima imaju dosta dobru saradnju koja je, kažu, daleko od idealne, ali ide u dobrom pravcu.\n– Saradnja se nije desila sama, za nju smo se izborili i borimo se da bude ono što treba, potpuno u funkciji i shodno potrebama nas građana. Do sada smo imali više zajedničkih akcija, menadžment “Zelenila” je prihvatio naše pozive, a njihovi sjajni radnici su nam više puta pomagali oko čišćenja, uređenja, sadnje i obezbeđivanja sadnica. Ono gde i dalje ne nailazimo na razumevanje je sistem obaveštavanja javnosti o dnevnim aktivnostima, kontroli i planiranju, tako da često imamo problema na liniji između sa razlogom nepoverljivih sugrađana i netransparentnog rada menadžmenta na svim nivoima, što ćemo u skorije vreme srediti – navode iz udruženja.\nKako kažu, već je počelo dopremanje ogromnih betonskih žardinjera kojima će se sprečiti bahato parkiranje pojedinaca iz bloka, kurirskih firmi, kao i starog zanatskog centra u bloku 70, gde, prema njihovim rečima, u privremenim objektima kojima je odavno istekla upotrebna dozvola, obavljaju delatnosti koje nisu zanatske ili ne odgovaraju nameni ovog centra.\n– Posle toga očekujemo postavljanje više stotina metalnih stubića i ograda kojima ćemo obezbediti šetalište i okolne zelene površine koje planiramo da pretvorimo u parkove – rekli su iz udruženja.\nCilj plana – kreiranje zone šetališta uokvirene zgradama\n– Kada se odlučite da živite na Novom Beogradu, u blokovima uz Savu, to radite iz nekoliko veoma jasnih razloga: širine, slobode kretanja, zelenila i blizine reke. Načinom na koji se uzurpira šetalište Lazaro Kardenasa svaki od ova četiri razloga postaje ugrožen – kažu iz udruženja.\nNavode da im je cilj kreiranje zone šetališta uokvirene zgradama, koja će istovremeno biti lepa, udobna i bezbedna.\n– Povezivanje zone šetališta sa Savskim kejom u jednu zelenu oazu mira i zdravlja, će nas štititi od razornih klimatskih promena kojima smo izloženi i koje su svake godine sve gore, od zagađenja koje je smrtonosno u ovom delu Novog Beograda zbog individualnih ložišta, TE Nikola Tesla, ali i automobilskog saobraćaja u ulicama Jurija Gagarina i Omladinskih brigada. Ove godine ćemo krenuti i u planiranje rekonstrukcije šetališta, a sledeće, nadamo se, u realizaciju obnavljanja korzoa “Lazaro Kardenasa”, šetališta na Savskom keju i njihovog spajanja – zaključuju naši sagovornici.\nNapreduju radovi na šetalištu “Lazaro Kardenas”: Trasirane su pešačke staze i igrališta\nJKP “Zelenilo Beograd” uradilo rekonstrukciju dela šetališta\nProjekat kompletne rekonstrukcije šetališta, koje se prostire na 13 hektara, podeljen je u tri faze. Prva “ruka” radova, koja je obuhvatila obnovu pet hektara – od centra bloka 45 do reke Save, započeta je u junu 2019, a završena je početkom marta 2020.\nU okviru druge faze u planu je sanacija dva hektara šetališta u bloku 44, čiji se završetak očekuje tokom ove godine. Uređenje preostalih šest hektara, duž bloka 70, planirano je trećom fazom, čiji se završetak najavljuje za 2022. godinu.\nVrednost rekonstrukcije ovog novobeogradskog šetališta je oko 312 miliona dinara, a izvođač radova je JKP “Zelenilo Beograd”.\nŠetalište "Lazaro Kardenas" Udruženje građana novobeogradskih blokova 70 i 70a Zabrana saobraćaja


Živković na samitu u Sarajevu: Aktuelni režim odgovoran za sunovrat liberalnih vrednosti u Srbiji - NOVA stranka\n27.07.2019 Press služba Forum mladih, Marko Živković, Naslovna, Nova stranka, opozicija, Sarajevo 0\nČlan Foruma mladih Nove stranke Marko Živković danas je na samitu "Liberalna budućnost za Evropu" u organizaciji Evropskog liberalnog foruma poručio da je Srbija, iznad svega, jedna prelepa zemlja, ali nažalost - zemlja koja se nosi sa mnogo problema.\nAkcentujući populističku vladu, čiji su pogrešni potezi i nedosledan put evrointegracija odgovorni za sve negativniji stav građana Srbije prema EU, Živković je pred učesnicima skupa u Sarajevu poručio da je upravo aktuelni režim odgovoran i za sunovrat liberalnih vrednosti u našoj zemlji.\nKako je objasnio, vlast trenutno za svoje delovanje ima punu podršku Unije, što nas vodi do samog korena pomenutog problema.\n"Režim se koristi nasiljem i korupcijom kako bi učvrstila svoj položaj. Pokradeni izbori, pretnje, fizičko nasilje, ubistva... Žrtva ovog režima je Oliver Ivanović, koji je prošle godine ubijen u atentatu na Kosovu, čovek koji se zalagao za mir i jedinstvo u celom regionu", podsetio je Živković, istakavši da je biti politički aktivista u Srbiji, veoma teško, ali i dodavši da pomenuto nije breme, već naša obaveza prema državi.\nOn je u nastavku dodao i da ne traži od Evropske unije da smeni aktuelni režim, jer je to naš posao, već samo da podigne svest među svojim liberalnim saradnicima o tome šta se u Srbiji danas događa.\n"Postoje jedino dva puta kojima Srbija može krenuti, a trenutno je zaglavljena između njih - između uloge Putinovog taoca u Evroazijskom ekonomskom savetu i puta Evropske unije", zaključio je Živković u ime omladine NOVE, koja je i članica LYMEC-a (Evropske liberalne omladine), poželevši skoru dobrodošlicu svim učesnicima i u Beogradu, ali i akcentujući neophodnost bliske i čvrste saradnje liberala, pre svega u regionu, zarad njegovog napretka i stabilnosti koji su u interesu svih.\nUčešćem na trodnevnom samitu u Sarajevu je nastavljena kontinuirana aktivnost omladine NOVE na međunarodnim edukativnim skupovima, jer bez čvrstog obrazovnog temelja i svakodnevnog rada sa članstvom nema ni kvalitetnog političkog delovanja, kao ni širenja liberalnih ideja za koje se dosledno zalažemo od svog osnivanja.\nPrevious article\tŽivković za Fonet: Za dijalog s Kosovom, zamrznuti konflikt bi bio "tempirana bomba" Next article\tEleković na protestu u Beogradu: Srbija je okupirana 7 godina, naše je da je oslobodimo!


Naša Priča | Tech Hosted\nSvjetski lideri IT industrije na jednom mjestu\nTech Hosted by LANACO konferencija ima za cilj da vodeće i svjetske lidere u IT industriji okupi na jednom mjestu, kako bi prezentovali svoje planove za budućnost i približili svoje usluge i proizvode krajnjim korisnicima. Kompanija LANACO zajedno sa svojim vendorima i partnerima ima misiju, da ova konferencija postane tradicija u kalendarima stručnjaka i ljudima koji rade u IT sektorima, istražuju IT industriju i u fokusu su im inovacije koje će im poboljšati svakodnevni rad i potrebe.\nBosna i Hercegovina i region imaju deficit IT stručnjaka i iz tog razloga Tech Hosted by LANACO dodao je dan koji je namijenjen studentima (Student Day), kako bi se što bolje upoznali sa svojim budućim zanimanjem, rasli, kreirali i što prije postali konkurentni na tržištu rada i obezbijedili svoju egzistenciju i budućnost na ovim prostorima.\nPonosni smo na činjenicu da Tech Hosted by LANACO konferenciji svake godine prisustvuje veći broj učesnika. Čvrsto vjerujemo da će i ovogodišnje izdanje konferencije okupiti IT stručnjake i posjetioce iz cijele Bosne i Hercegovine i regiona.


RTCG - Radio Televizija Crne Gore - Nacionalni javni servis :: Društvo :: Položaj OSI daleko od zadovoljavajućeg\n28. 09. 2020. 12:09 >> 12:09 0\nPoložaj osoba sa invaliditetom (OSI) u Crnoj Gori u poslednjoj deceniji unaprijeđen je, ali je daleko od zadovoljavajućeg, pokazalo je istraživanje Udruženje mladih sa hendikepom Crne Gore (UMHCG).\nIstraživanje o sprovođenju preporuka Komiteta UN o pravima OSI u vezi sa samostalnim životom i uključenost u zajednicu, pokazalo je da je zakonodavstvo unaprijeđeno, odnosno da postoje garancije u većini oblasti života.\nIz UMHCG kazali su da je istraživanje pokazalo da je sistem podrške za život u zajednici opisan kao neizvjestan, a mogućnosti za samostalan život OSI ograničene.\n„Kao odgovorne za takvu situaciju su, prije svega, pronalazili u institucijama socijalne i dječje zaštite i lokalnoj samoupravi, odnosno državi, pa čak i u svjetskim okvirima, ali u jednom dijelu i samim OSI za koje smatraju da treba da u većoj mjeri zahtijevaju ostvarenje svojih prava“, rekli su iz UMHCG.\nKako se navodi ispitanici odgovornost smatraju podijeljenom, ali s većim akcentom na tome da je država u obavezi da obezbjedi jednake uslove za sve jer je glavna odgovornost na onome „ko uređuje odnose u društvu“.\nDodaje se da su kao dodatan problem u praksi ispitanici naveli taj što neke OSI ne raspolažu samostalno svojim novcem već to čine članovi njihovih porodica, a to negativno utiče na njihovo samopouzdanje i upravljanje svojim životom.\nNavodi se da su ispitanici istakli da porodice s članovima OSI treba ojačati, naročito u dijelu „puštanja“ djeteta da vodi svoj život, ali i razvoja usluga podrške za roditelje.\n„Kada je trebalo definisati samostalni život OSI i uključenost u zajednicu, jedan od zanimljivih i važnih odgovora odnosio se na to da samostalni živ ot ispitanici vide kao proces življenja i starenja izvan ustanova“, kazali su iz UMHCG.\nIz UMHCG su naveli da rezultati upitnika pokazuju da 44,2 odsto smatra da OSI u Crnoj Gori nemaju adekvatne preduslove i uslove za samostalni život i uključenost u zajednicu, dok 37,2 odsto smatra da takve uslove uglavnom nemaju.\n„Kada je riječ o ključnim preprekama s kojima se OSI suočavaju, najčešće su nabrajane životni standard (62,8 odsto), fizičke prepreke (46,5 odsto), stavovi sredine (44,2 odsto) i nedostatak podrške od strane zajednice (41,9 osdto)“, navodi se u saopštenju.\nKako su dodali iz UMHCG istraživanje je pokazalo da je napredak u odnosu na raniji period to što OSI i članovi njihovih porodica u mnogo većem procentu vide odgovornost institucija za položaj OSI u državi, a ne NVO sektor kako je slučaj bio ranije.\nIz UMHCG su rekli da je cilj istraživanja bio da se napravi osvrt na aktivnosti preduzete u periodu od avgusta 2017. radi primjene preporuka Komiteta.\nIz UMHCG su kazali da su navedeni predlozi za poboljšanje stanja u odnosu na primjenu člana 19 Konvencije UN o pavima OSI koje su ponudili učesnici istraživanja ili koji su se mogli konstatovati na osnovu sistematizovanih podataka.\nOsobe sa invaliditetom UMHCG Osobe sa smetnjama u razvoju\nUvrstiti u popis pitanja o osobama s invaliditetom\n09. 09. 2021. 1\nPas vodić za još jednu OSI u Crnoj Gori\nBrojne javne ličnosti podržale kampanju UMHCG\nObezbijediti dostojanstvene uslove rada za zaposlene OSI\n20:47 Odgovaraće zbog Cetinjskog manastira


KKCZ: Karte za Makabi od srede u prodaji - Evroliga, Košarka, Top News\nAleksandar Milosavljević 26.11.2013., 11:44\nKošarkašima Crvene zvezde Telekom u četvrtak od 19 sati predstoji još jedan evroligaški duel, a u beogradski hram košarke stiže slavni Makabi.\nInteresovanje i za ovaj meč crveno-belih je ogromno, a karte će se prodavati od srede 27. novembra od 10 sati na svim prodajnim mestima Eventima (Kombank arena, TC Ušće, Bilet centar, Dom omladine i još 150 prodajnih mesta širom Srbije).\nUlaznice za tribine koštaju 700, a za parter 1200 dinara. Cene za plavu i belu ložu su 2000, za ložu 2500 dinara dok ulaznice za mesta koja se nalaze tik uz teren (seat court) koštaju 5000 dinara.\nSvaka osoba može da kupi najviše četiri ulaznice, a sve dodatne informacije o prodaji karata možete dobiti putem telefona 0900 11 00 11 (Cena poziva iz fiksne i mobilne mreže iznosi 48,00 din/min. Porez je uračunat u cenu poziva).\n„Košarkaški klub Crvena zvezda Telekom i ovog puta apeluje na sve navijače da navijaju fer i sportski, bez upotrebe pirotehničkih sredstava (petardi, baklji, dimnih bombi), bez ubacivanja bilo kakvih predmeta na teren i upotrebe lasera. Zbog kazni koje su na račun kluba izrečene posle utakmice sa Panatinaikosom, u slučaju bilo kakvih incidenata Crvena zvezda bi mogla da snosi veoma oštre novčane sankcije, ali i da bude kažnjena igranjem pred praznim tribinama, oduzimanjem bodova ili isključenjem iz takmičenja.“ navodi se na zvaničnom sajtu crveno – belih.\nEvroligaKK Crvena zvezdaMakabi Tel Aviv\nPrethodna vest Bjeković: Džajić traži istrošena opravdanja\nSledeća vest Nole i Vil Smit kao ‘Ljudi u crnom’ (VIDEO)